open-index/open-wikipedia-markdown huggingface dataset:
陳偉霆

**陳偉霆**（；），係中國大陸發展嘅香港男歌手、舞者同演員。2006年6月，陳偉霆以新成員身份加入張致恆、麥子豪嘅組合Boy'z（後改名做Sun Boy'z），開始建立跳舞歌手嘅形象。2013年開始進軍中國大陸市場。

## 經歷
### 早年
1985年11月21號，陳偉霆響香港出世，祖籍廣東雲浮。佢響聖若瑟英文中學讀中一至中五，中六至中七就讀耀中國際學校。

響耀中國際學校畢業之後，當時只有18歲嘅佢參加咗由無綫電視主辦嘅全球華人新秀歌唱大賽香港區選拔賽，攞到「金咪大獎」（冠軍）、「勁舞臺風演繹獎」同埋「自我才華表演獎」。佢為咗出道做藝人，因而放棄咗原先可以到英國升大學嘅機會，同年簽約英皇娛樂。

### 香港發展（2003 - 2013）

陳偉霆響入娛樂圈早期並冇乜job接，除咗主持翡翠台嘅《迪士尼開心星期六》之外，根本就冇其他嘢做，試過三年冇工上門。直至2006年6月，陳偉霆響經過訓練後，正式加入Boy'z（之後改名叫Sun Boy'z）。

2008年4月，陳偉霆話為咗更好嘅個人發展，正式退出Sun Boy'z，係繼關智斌之後第二位退出Boy'z嘅人。無耐，佢就發表咗個人第一張專輯《Will Power》，一下攞咗四個新人金獎。

除此之外，佢亦開始轉戰電影、配音界。2007年，當佢仲係Sun Boy'z成員個陣，佢已經接咗《羅拔神奇家族》、《閃閃的紅星之孩子的天空》等漫畫片，後嚟亦先後為《怪獸大戰外星人》（泡泡）、《超鼠特攻》（一哥）、《開運兔》（主角E.B.）等配音。電影方面，佢響2009年第一次拍電影，作品係《竊聽風雲》；同年聯同鄧紫棋、詩雅主演《愛出貓》。2010年，佢同鐘欣桐主演《前度》，之後又拍過《得閒炒飯》、《紮職》、《出軌的女人》等電影。

雖然陳偉霆已經向多方位全面發展，但係佢嘅人氣依然冇上升。

### 轉戰大陸（2013 -）
2013年，陳偉霆決定將工作重心轉移到大陸，2月尾首次接拍《少年四大名捕》；同年7月簽入阿諾工作室，接拍咗《古劍奇譚》，《古劍奇譚》成為全國同時段電視劇收視率第一，佢亦籍住角色「陵越」打開知名度。2014年1月，佢憑住災難電影《救火英雄》嘅「張文健」一角獲澳門國際電影節最佳男配角。同年又憑住《男人不可以窮》嘅「薛可勇」攞到歐洲萬像國際華語電影節最佳青年男演員。

2015年5月，佢憑住《古劍奇譚》「陵越」獲得上海電視節白玉蘭獎最佳男配角提名。跟住佢又拍咗《搏擊迷城》同古裝劇《蜀山戰紀之劍俠傳奇》。

2016年，佢出演嘅作品《因為愛情有幸福》、《那件瘋狂的小事叫愛情》、電影《爵跡》上映。同年8月27號佢響北京搞個人第一場巡迴演唱會「Inside Me 2016」，第二次同第三次演唱會分別響上海同南京搞。

2017年，佢分別響重慶同廣州搞「Inside Me 2017」演唱會。4月24號，佢憑住響《老九門》嘅「張啟山」一角入駐上海杜莎夫人蠟像館。7月13號，由佢主演嘅《醉玲瓏》正式上映。同年打入「2017福布斯中國名人榜」，係第21位。

2018年，佢憑住響演唱會嘅造型入駐北京杜莎夫人蠟像館。

2020年，本身打算響3月搞嘅演唱會因為疫情而推遲咗。

## 個人生活
陳偉霆係響三姐弟入面年紀最細嘅，老豆因為癌症早走，由阿媽一手養大。

2005年，當時20歲嘅陳偉霆因為主持《香港迪士尼樂園Viva! Club Disney》而識咗16歲嘅Angelababy，兩個人之後拍拖，甚至已經係接近同住嘅關係，直至2010年分手。據指呢段感情係因為大陸男演員黃曉明嘅介入而分開。黃曉明唔承認，就話：「唔可能！我冇咁大魅力掛？而我都唔知道陳偉霆係乜水。」（原文：「不可能！我沒這麼大魅力吧？而我不知道陳偉霆是誰。」）

「而我不知道陳偉霆是誰」成為啲人攞嚟笑陳偉霆「冇名氣」嘅字句。陳偉霆響2012年發表首歌《我是誰》嚟自嘲。響2013年轉戰中國大陸後，陳偉霆憑住《古劍奇譚》、《救火英雄》、《老九門》、《醉玲瓏》等作品已經響中國有住一定嘅知名度，但響香港知名度依然唔高。

2010年，陳偉霆同蔡卓妍承認拍拖，兩個人響之前拍電影《美麗密令》嗰陣撻著。無耐舊愛Angelababy就踢爆陳同蔡拍拖唔止三個月，係背叛雙方嘅另一半中開始。2015年兩個人宣佈分手。

2021年，佢畀人爆出同模特何穗拍緊拖，仲畀人影到一齊出入男方屋企。2025年10月18號，佢兩個宣佈生咗個仔。

## 音樂作品

### 個人專輯
* Will Power（2008年）
* 戰士（2009年）
* Do You Wanna Dance（2010年）
* Heads or Tails（2010年）
* WOW（2011年）
* Pop It Up（2012年）

## 演藝

## 獎項
### 個人

### Sun Boy'z時期

## 參考

## 出面網頁
*EEG Music 官方網站
*
*
*
*
*
*
*
*
*
曾卓悅

**曾卓悅**（**Psyche Tsang Cheuk Yuet**，）係前香港少女模特兒。過去做埋演員，活動模特，雜誌模特。因其性感打扮同埋身材成焦點，重拍過幾部港產片。

## 簡介
佢自述小學五年班時，同班上男生「初戀」，之後遭到老師棒打，搞驚個細路就咁要「分手」。 2014年初出道模特兒時，網上疑似流出佢嘅裸體模特片段遭人討論並轉發。

## 演出
### 影
*2015年：《少女打擂台》 飾 學校學生
*2017年：《拆彈專家》 飾 市民
*2017年：《原諒他77次》 飾 伴娘
*2017年：《喵星人》 飾 商業團隊成員
*2017年：《常在你左右》飾 美容院工作人員
*2019年：《最佳男友進化論》飾 范凡女友

### 書
*2014年：《SSH 1 & 2》

## 參考

* 
* SammyMa 於2014年9月24日Dcfever作品--曾卓悅
弗里德里希 (德國國會副議長)

**弗里德里希**（Hans-Peter Friedrich，）係德國基社盟政治人物，自1998年起成為德國國會議員。

喺總理默克爾嘅領導之下，佢曾經擔任德國聯邦內政部部長（2011－2013年） 同埋德國聯邦食品及農業部部長（2013年－2014年2月），自2017年10月24號起，佢成為咗德國國會副議長。

## 早年生活
佢喺1957年喺拜仁霍夫北部一個叫做Naila嘅小鎮出世。佢有一個法學嘅哲學博士學位，亦有修讀經濟學。喺1990－1991年間，佢曾經喺德國聯邦經濟事務和能源部同埋德國駐美國華盛頓領事館工作。

## 政治立場同爭議
弗里德里希喺德國少數族裔晚上有著一定嘅爭議，特別係喺德國回教徒嘅議題上，佢曾經同記者講，回教喺德國喺歷史上從未得到支持。

另外，佢喺中國問題上被視為對華友好，亦身兼組織「中國橋」嘅主席，又聲稱中國用40年左右既時間令超過7億人擺脫貧困。喺新疆同香港出現重大人權問題得到國際社會廣泛關注嘅時候，佢就曾經為中國開脫，話中國唔係獨裁國家，言論被唔少歐盟議員、學者猛烈抨擊，同埋指出警告中共已對德國政商學界進行全方位滲透。例如，德國學者穆達就話，佢領導嘅「中國橋」，基本上就係中共講乜佢就講乜，已經成為中共統戰一部分。德國台灣裔時評人成世光就懷疑，佢有負面材料被中共掌握先至願意做中共傳聲筒。

## 個人生活
佢已經結咗婚，有三個小朋友。

## 參考
太難唱了

《**太難唱了**》係臺灣歌手彭佳慧出嘅第十二張錄音室大碟。喺2021年5月4號由台灣索尼音樂娛樂發行。

## 簡介
呢隻碟有12隻曲目。

## 曲目

## 參考
弗里德里希

**弗里德里希**可以係指：
*弗里德里希 (德國國會副議長)
*弗里德里希·艾伯特，威瑪共和國首任總統
香港過海隧巴673線

**過海隧巴673線** () 係一條往返上水同中環嘅巴士路線，途經粉嶺、銅鑼灣、灣仔等地，全程收費$25.6。

## 收費
;673
全程：$25.6
*去中環方向嘅分段收費
**大老山隧道收費廣場開始去中環：$17.6
**東區海底隧道收費廣場開始去中環：$10.4
**清風街去中環：$6.1
*去上水方向嘅分段收費
**東區海底隧道收費廣場開始去上水：$15.7
**大老山隧道收費廣場開始去上水：$12.3
**塘坑開始去上水：$7.0
**粉嶺名都開始去上水：$5.6

## 巴士班次
;673

## 行車路線
;673
**[[上水]]開**經：龍運街，新運路、馬會道、馬適路、粉嶺樓路、和睦路、聯安街、沙頭角公路–龍躍頭段、新運路、馬會道、粉嶺公路、吐露港公路、大老山公路、大老山隧道、觀塘繞道、鯉魚門道、東區海底隧道、東區走廊、（興發街、永興街、英皇道、高士威道、禮頓道、伊榮街、邊寧頓街、怡和街、軒尼詩道、杜老誌道、）內告士打道、告士打道、夏愨道、紅棉路支路、琳寶徑、遮打道、昃臣道、干諾道中（、民光街、民耀街同民祥街）。

**[[中環]]（[[香港站]]）開**經︰金融街、民祥街、租庇利街隧道、干諾道中、林士街、德輔道中、金鐘道、軒尼詩道、怡和街、高士威道、興發街、東區走廊、東區海底隧道、鯉魚門道、觀塘繞道、大老山隧道、大老山公路、吐露港公路、粉嶺公路、馬會道、新運路、沙頭角公路–龍躍頭段、聯安街、聯和墟巴士總站、和泰街、和睦路、粉嶺樓路、馬適路、天平路、龍琛路、龍運街及新運路。

### 沿線車站

## 睇埋
*平日朝早繁忙時間往港島方向由過海隧巴673P線提供服務。

## 攷

673
性質 (數學)

喺數學入面，**性質**係講緊應用喺某個集合嘅性質。嚴格嚟講，一個性質 *p* 定義咗喺集合 *X* 入面嘅所有元數，通常會畀人顯示做 *p*: *X* →  {true, false}，即係要符合咗個性質 *p* 先至會射到真呢個數值；或者，你都可以視 *p* 為 *X* 嘅子集，*p* 係其中嘅指示函數。但係，呢個定義係可能會俾人反對嘅，因為個嚴格定義只係性質嘅延伸，而係冇講到有啲乜嘢可以導致性質可以淨係持有某啲數值。

性質嘅例子包括實數同複數嘅交換性質、分配性質。

## 睇埋
* 關係 (數學)

## 攷
百盛

**百盛商業集團**（），簡稱**百盛集團**，或者**百盛**，係馬來西亞金獅集團旗下嘅一間連鎖型百貨公司，1987年喺香港吉利市百貨董事長林道榮（1925—2012）收購旗下英保良（Emporium）百貨並改為依家呢個名。

百盛百貨喺馬來西亞、中國大陸、印尼、越南、緬甸、老撾設有分店。百盛亦係斯里蘭卡百貨巨頭——嘅最大股東。依家百盛集團分別喺吉隆坡（）、新加坡（）同香港（）上市，亦係馬來西亞唯一一間喺三地上市嘅百貨集團。

## 參考
馬來西亞股票交易所

**馬來西亞股票交易所** （，，）係馬來西亞嘅股票交易所，依家有大約一千間上市公司成員。

## 歷史
馬來西亞股票交易所喺1964年成立，隨住馬來西亞同新加坡喺1965年分裂，馬來西亞證券交易所成為馬來西亞同新加坡嘅證券交易所。

1973年，由於馬來西亞同新加坡嘅貨幣之間互換性停止，馬來西亞成立咗吉隆坡證券交易所有限公司，新加坡亦成立自己嘅新加坡交易所。1976年12月14號，吉隆坡證券交易所有限公司轉型為吉隆坡證券交易擔保有限公司。2004年4月14號，吉隆坡證券交易所有限公司正式改名為馬來西亞股票交易所（Bursa Malaysia Berhad）。馬來西亞股票交易所喺2005年3月18號，喺馬來西亞股票主板上市。2009年9月，馬來西亞股票交易所同芝加哥商品交易所建立世界戰略合作夥伴關係。

馬股每手交易數量為100股。

## 參考
Frank Farian

**Frank Farian**（原名**Franz Reuther**，）係德國音樂製作人同詞曲作家。佢晚年喺美國邁亞美生活。

## 專輯製作
;Boney M.
**[[Take the Heat off Me]]* (#2 Germany, #1 Sweden)
**[[Love for Sale (Boney M. album)|Love for Sale]]* (#1 Germany, #1 Sweden, #2 Netherlands)
**[[Nightflight to Venus]]* (#1 UK, #1 Germany, #1 Netherlands)
**[[Oceans of Fantasy]]* (#1 UK, #1 Germany, #3 Netherlands)
**[[The Magic of Boney M. – 20 Golden Hits]]* (#1 UK, #2 Germany, #2 New Zealand)
**[[Gold – 20 Super Hits]]* (#2 Netherlands, #2 New Zealand)
;Milli Vanilli
**[[All or Nothing (Milli Vanilli album)|All or Nothing]]* (#4 Germany, #1 Australia, #1 New Zealand)
**[[Girl You Know It's True]]* (#1 USA, #1 Canada)
;La Bouche
**[[Sweet Dreams (La Bouche album)|Sweet Dreams (1995)]]* (#2 Finland, #2 Switzerland, #10 Australia)
;No Mercy
**[[No Mercy (No Mercy album)|My Promise (1996)]]* (#4 Australia, #3 Netherlands)

## 參考

## 出面網頁
* Official website
* Daddy Cool Kids - Official website
* Musical Daddy Cool - Official website
* ZZ Queen - Official website
* - FFFclub website
*
Frank Wildhorn

**Frank Wildhorn**（）係美國作曲家。佢係猶太人。

## 獎同提名

## 參考

## 出面網頁

*Frank Wildhorn – 官方網站
*
*Frank Wildhorn – GlobalVision Records 網站
女神練習生

《**女神練習生**》（）係香港電視娛樂嘅真人騷廣告節目，由邦民日本財務特約，陳子豐主持，文卓森（旁白君）旁白，2021年5月11號到6月1號逢禮拜二23:30-23:45喺ViuTV播。節目屬「邦民人氣選：女神練習生」活動嘅一部份，四位候選「第六代邦民女」伍熹賢（Kate Ng）、賴嘉賢（Carrie Lai）、葉穎幗（Eunice Yip）同何安祺（Angel Ho）會挑戰一連串任務，成績佔總評分20%，另外50%總評分係全民投選，30%總評分係專業評審。

## 每集一覽

## 出面網頁
*ViuTV：女神練習生

## 電視節目變遷
菩薩蠻

**菩薩蠻**，係詞牌名。佢係唐朝教坊曲。

## 參考

*清·王奕清 等.《欽定詞譜》. 中國書店. 2010年1月出版. ISBN 9787806637470.

## 出面網頁

*納蘭性德詞全集《飲水詞》
金縷衣

**金縷衣**可以係：

* 玉衣，中國漢朝皇帝同王公皇妃所用嘅喪葬殮服。
* 金縷衣 (歌)，中國歌手姚貝娜嘅歌。
* 金縷衣 (小說)，司馬翎寫嘅武俠小說。
觀音閣

**觀音閣**可以係：

* 觀音閣 (單曲)，中國歌手陳梓童發行嘅單曲。
* 觀音閣 (滕州)：喺山東省棗莊市滕州市柴胡店鎮老君院村，寺內石刻以唐代石雕群嘅名義登記做山東省文物保護單位。
* 鄂州觀音閣：又叫龍蟠磯寺，喺湖北省鄂州市鄂城區小東門外嘅長江龍蟠磯上，屬於全國重點文物保護單位。
* 觀音閣 (雅安)
* 觀音閣 (永勝)：喺雲南省麗江市永勝縣靈源箐，寺內嘅石刻屬於全國重點文物保護單位。
* 觀音閣 (金州)
墨西哥城地下鐵

**墨西哥城地下鐵**（），正式叫（減筆STC），係墨西哥墨西哥城嘅地下鐵系統，1969年9月4號開通。截至2015年，已經發展至12條鐵路綫、195個地下鐵站、226.49公里長，係繼紐約地下鐵之後北美洲第二大地下鐵系統。2019年，墨西哥城地下鐵服務16.55億人次，係全球第十大載客量。

## 站統計
墨西哥城地下鐵195個地下鐵站當中包括115個地底站、54個地面站同埋26個架空站。44個係轉車站。

## 路線圖


## 出面網頁

* 
* 
*
墨西哥城地下鐵12號綫

墨西哥城地下鐵**12號綫**（）係墨西哥城地下鐵最新嘅一條鐵路綫，2012年啟用，代表色係金色，全長20.278公里，全綫20個地下鐵站，包括4個轉車站。

墨西哥時間2021年5月3號夜晚約莫十點半，12號綫（）附近一段高架橋突然，有一列載客列車由高架橋跌落地面，V字形斷開兩截，造成死傷。

## 路線圖


## 攷
黛安芬

**黛安芬**（）係一間生產底衫嘅跨國公司，1886年喺德國成立。

## 出面網頁

* 
* 
* 
* 

類:德國公司
安多酚

**安多酚**（音譯自，又嗌內啡肽、腦內嗎啡、腦內啡）係可以喺動物體內自行生成嘅類瑪啡生物化學合成物，係由脊椎動物嘅腦垂體同丘腦下部所分泌嘅氨基化合物（肽）。 喺1975年由蘇格蘭同美國兩組獨立嘅研究人員同時發現。

## 量變化嘅原因
### 飲食
攝取辣椒素可以刺激安多酚分泌，辣椒越辣，分泌量越高。

### 運動
長時間、連續、中等至高強度嘅運動量、深呼吸會用盡肌肉入面嘅糖原，體內就會分泌安多酚。

類:激素
2021年歐洲歌唱大賽

**2021年歐洲歌唱大賽**（）係第65屆歐洲歌唱大賽，主辦地係荷蘭嘅鹿特丹，最後由意大利贏咗，亞軍同季軍分別係法國同瑞士。呢一屆亦都係自1995年以嚟第一次頭三名當中全部係非英文歌，亦係以1991年之後第一次有法文歌上到頭三名。
禾尼斯體育生體育會

**禾尼斯體育生體育會**（）係玻利維亞一足球會，1954年8月17號成立，總部喺。

2014年，禾尼斯體育生以最低工資簽咗時任總統艾禾莫拉利斯做中場球員，着10號波衫。

## 攷

## 出面網頁

* 
* 

類:玻利維亞
類:足球會
札幌奧運會

**札幌奧運會**係指喺札幌搞嘅奧林匹克運動會，可以指：

* 1940年第五屆冬季奧林匹克運動會，受打仗影響取消
* 1972年第十一屆冬季奧林匹克運動會

## 睇埋
* 札幌亞運會
南天寺

**南天寺**（**Nan Tien Temple**）位於澳洲悉尼以南80公里嘅臥龍崗伯克利（Berkeley）區，佔地約22公頃，南天寺建築面積達11000平方米，係南半球最大嘅佛教寺廟。寺廟係佛光山嘅分院，由台灣星雲法師籌款所建，1992年動工，1995年起好。南天寺採用中國宮殿式建築，取名「南天」，寓意成為南半球嘅天堂，促進多種文化交流。 

## 交通
* 揸車：由悉尼市區出發，單程約90公里
* 火車：由悉尼中央車站（Central Station）搭南海岸線（South Coast Line），之後一係（1）喺臥龍崗站（Wollongong Station）落車轉乘臥龍崗34號巴士，喺Nolan St 站落車後行400米就到達；或者喺溫德拉站（Unanderra）落車後，行約2.2公里
## 參考
溫德拉站

**溫德拉站**（**Unanderra railway station**）係一個位於澳洲新南威爾斯州臥龍崗溫德拉區嘅火車站，車站喺1887年起好，而家係新南威爾斯州鐵路南海岸線嘅一個站，距離雪梨中央車站有88.273公里。

## 參考
曹查理

**曹查理**（**Charlie Cho**，）係香港男藝人，因為喺1980年代香港拍咗唔少三級片而得到唔少知名度，台灣有媒體稱呼佢做「三級片天王」。

## 個人經歷
喺80年代，香港一窩蜂拍三級片嘅環境之下，曹查理算係非常搶手嘅男藝人，甚至曾經兩年內拍過40部三級片，更試過一個月片酬已有270萬。佢曾經表示，拍三級片係因為覺得自己高大靚仔，但喺《警察故事》或《最佳損友》等電影，就成日做奸角或者下把位，心有不甘，所以把心一橫去拍三級片。

好多人都以為佢好爽，但佢喺一次接訪問嘅時候就提到，其實佢每次拍親熱戲嗰陣會有忍唔住有反應但又要冷靜，然後下個鏡頭又要表現得好熱情，其實唔係咁頂得順。有時結果佢要NG好耐，例如喺《我為卿狂》入面，到最後對手村上麗奈反而叫佢嚟真，不過就俾佢拒絕咗。

另外，雖然佢有兩名同樣做藝人嘅外甥張智霖同上山詩鈉，但早年外界都唔知道，事關佢覺得自己拍開三級片，驚標籤兩位外甥，所以唔俾佢哋兩個對外提及。

不過1997年金融風暴嗰陣，佢曾經去炒股輸過千萬身家，後嚟放低身段上中國大陸登台重頭做起，經過廿年先捱過困境。

## 演出

### 電影
* 1991年：《我為卿狂》、《整蠱專家》
### 電視劇（ViuTV）
*2023年：《社內相親》 飾 陳佳善

## 參考
心願

**心願**可以係：

* 心願 (古巨基專輯)，1997年出嘅專輯。
* 心願 (江宏恩專輯)，2011年出嘅專輯。
* 心願 (B'z單曲)，1995年出嘅單曲。
* 心願 (大愛劇場)，2013年大愛電視推出歌八點檔連續劇。
生化危機 4

《**生化危機 4**》（）係CAPCOM公司2005年出嘅一部作品，亦係《生化危機系列》屬下一恐怖生存遊戲系列作品。

## 分級
真相工程

**真相工程**／**真理計劃**（英文：Project Veritas）係間美國非牟利新聞機構。檔嘢政治取向屬於右翼，發布過唔少關於政商巨擘醜聞嘅報道，所批評嘅人、物、事，以傍左派拏緪嘅居多。機構由做開臥底記者嘅占士奧基夫（James O'Keefe）喺2011年成立，沿用咗渠嘅作風，經常「暗訪」（相對於「明查」）蒐證。

## 攷
惡靈勢力

《**惡靈勢力**》（），中國大陸嗌**求生之路**（民間）或**生死4人組**（官方），係喺2008年11月17號出嘅一隻恐怖生存第一身射擊遊戲。喺呢隻遊戲入面，玩家要一齊合作，用槍嚟對付進犯嘅大羣喪屍。

## 技術
呢隻遊戲相當出名，因為佢創始咗**人工智能主管**（AI Director）嘅諗頭：隻遊戲嘅程式有一個所謂嘅人工智能主管，個主管會掌控「喪屍幾時同喺邊出現」（喪屍出現嘅位置永遠唔會喺玩家嘅視線之內）同「武器會喺乜嘢位置搵到」等嘅嘢，用程序生成（procedural generation）嘅做法確保呢啲變數次次玩隻遊戲嗰陣都有啲唔同，而且呢啲變數仲會受到玩家嘅表現（以「玩家消耗咗幾多資源」等嘅變數衡量）調整。

## 攷

類:Windows遊戲
類:Xbox 360遊戲
類:mac OS遊戲
任天堂難

**任天堂難**（**Nintendo hard**）係指喺任天堂 1980 至 1990 年代出嘅某啲電子遊戲當中見到嘅極高難度。而到咗廿一世紀初，「任天堂難」呢個詞喺打機用語當中俾人攞嚟指一隻遊戲難度極高。
李我

**李我**（），原名**李晚景**，又名**李耀景**、**李國祥**，係香港播音員，活躍於戰後1940年代至1970年代，先後任職廣州風行電台、澳門綠邨電台、香港麗的呼聲同香港商業電台。1946年始創廣播劇《天空小說》，風行省港澳，聲演卅年，深受粵港聽眾歡迎。

## 生平
李我喺香港長大，祖籍廣東江門市新會區。佢媽媽葉靄雲本身係中醫師，祖籍江西。

李我自細已經跟亞媽學唱粵曲，十三歲跟導演湯曉丹學編劇。其時戰亂頻繁，李我十幾歲開始已經喺粵港地區工作，同廿幾位同伴自組「新春秋劇團」到廣州演出。當時廣州風行電台台長，喺戲棚聽到李我嘅粵劇表演，就請佢擔任廣播劇主持，初試啼聲。

佢喺香港華仁書院畢業。1945年曾經短暫入讀廣州嶺南大學政法系，但未有畢業。1946年創作《天空小說》轟動省城。

1949年，香港麗的呼聲重金禮聘李我加盟，一年間訂戶增加六倍。佢喺麗的呼聲只做咗一年半，由1949年11月至1951年6月，因為人事問題同自己作品嘅分帳問題，同麗的呼聲鬧得好唔愉快，於是唔再續約，1951年9月1號跳糟至澳門綠村電台。點知上任約一個月，就因為佢嘅天空小說《不夜天》被指影射澳門某勢力人物，《不夜天》被腰斬。李我憤而離職，轉行喺旺角花園街經營中藥舖同服裝舖。

但舖頭生意兩年嚟都無起色。正當佢對前景憂慮之際，麗的呼聲嘅舊同事鄺天培同林國楷嚟搵佢，問佢重有冇興趣從事廣播。原來呢兩年間，廣播業已起咗變化，澳門嘅綠村電台有咗新股東，就係後嚟做咗香港商業電台老闆嘅何佐芝。根據綠村電台老臣子梁送風嘅回憶文章指，何佐芝入股之後，電台改名為澳門綠邨商業廣播電台，於1955年起全面革新。鄺天培同林國楷搵李我時，都已經離開咗麗的呼聲，準備投入呢間電台。經佢哋介紹，李我都成為咗呢間電台嘅一員，再次投身廣播行業。兩年後，何佐芝投得香港商業電台牌照，就拉隊離開，喺香港大展拳腳，商台正式喺1959年8月啟播。

佢以李我為藝名，原因係：「當時想到自己無父、無母、無兄、無弟、無妻，只有一個我，所以就改咗單名一個我字」。

李我個仔李蔭宗喺1974年夾埋幾名好友綁架當年20歲嘅新加坡國立大學女學生郭瑞燕，被判監兩年半。

### 晚年及逝世
李我喺晚年入住安老院，佢老婆蕭湘同好友劉天賜仍然有不時探望。直至2021年5月5號下晝約一點半喺將軍澳醫院離世，享年99歲，消息由劉天賜喺佢Facebook個人帳號對外宣佈。

## 註

## 參考

## 連出去
*文化樹下 —— 我們的廣播人：《李我蕭湘》 - 香港電台
天下無雙 (張靚穎嘅歌)

《**天下無雙**》係由陳彤作曲同編曲，樊馨蔓同時勇填詞，張靚穎演唱。呢隻歌係2006年電視劇《神鵰俠侶》嘅主題曲。隻歌收錄喺《神鵰俠侶電視主題曲原聲大戲》原聲帶入面。

## 簡介
呢隻歌係中國音樂人陳彤為張靚穎特登去做，陳彤特登將呢隻歌做得旋律簡單同埋啱張靚穎唱到海豚音嘅特色。張靚穎錄咗三次就搞掂呢隻歌。隻歌原本係畀張芯去唱嘅，之後就變畀咗張靚穎。2019年，張芯喺湖南衛視《歌手2019》第二期再唱呢隻歌，並攞到嗰集觀眾票選第四名。

## 參考

## 出面網頁
*張靚穎《天下無雙》影片
單轆車

**單轆車**，又叫**單輪車**、**獨輪車**，係一個得一個車轆嘅人力運輸工具。佢嘅設計難以保持平衡，早期幾乎只會出現喺雜技表演入面，而近年成為咗一項運動項目。

## 參考
知否知否

《**知否知否**》係電視劇《知否？知否？應是綠肥紅瘦》嘅主題曲。呢隻歌由李清照同張靖怡填詞，劉炫豆作曲同編曲，劉靖同楊宇監製，郁可唯同胡夏演唱。呢隻歌以單曲形式喺2018年12月27號由北京世紀中騰有限公司發行。

## 簡介
呢隻歌收錄喺《知否知否應是綠肥紅瘦 電視劇原聲帶》。呢隻歌有一部分係改編自宋代詩人李清照《如夢令·昨夜雨疏風驟》一詞。

## 歌詞
以下係抽取李清照《如夢令·昨夜雨疏風驟》嘅歌詞：

## 獎或提名
*提名：第30屆中國電視金鷹獎「最佳音樂（原創主題歌曲）」
*提名：2019全球華人歌曲排行榜年度典禮「年度最受歡迎影視金曲」
*攞獎：2019TMEA騰訊音樂娛樂盛典「年度十大金曲獎」

## 參考

## 出面網頁
*郁可唯同胡夏《知否知否》音頻
我要去哪裏

《**我要去哪裏**》係由徐熙媛填詞，范曉萱作曲同演唱。呢隻歌收錄喺《赤子》專輯入面。

## 簡介
喺歌詞入面嘅「柏拉圖的愛情」、「佛洛依德的夢境」、「莎士比亞的戲劇」，「愛因斯坦的大腦」等，都講咗范曉萱對生活嘅睇法。臺灣歌手田馥甄亦都翻唱過呢隻歌。2019年，劉歡同譚維維喺湖南衛視《歌手2019》總決賽第一輪演唱，並成功晉級第二輪。

## 參考

## 出面網頁
*范曉萱《我要去哪裏》音頻
花箋

**花箋**，箋一種，附有花紋嘅箋。相反，無花紋嘅就叫素箋。箋為啱書信大細嘅紙，用來書寫。花箋好多時文人用來寫信。所用嘅紙，多數由專業紙戶所造，以求光滑潔白。之及或再壓以布紋，或加石粉，或加蠟防蛀。之後，文人再私下加工，加上繪紋，如草木鳥獸之類。花箋工序繁多，顯得高雅，帶有文人自家色彩，身份象微。

花箋有布紋，或有仿古時布帛書寫之意。花箋制作，亦同布帛加工類似。

自大宋開始流行。宋時文人各處宦遊，所到之處，文房必須自行張羅，花箋有必要自己來，並無流行商品。宋時所用砑花，以彫版自己壓上花飾，類似今下浮水印。而明清就多數水墨印花。

大宋時砑花箋，有凹有凸，壓紋透光見影，石粉反光見形。然而都因歲月同後來加工而壓平，而裝裱亦唔透花，砑花唔易睇得到，故此後世誤以為素箋。

## 攷
*
## 睇埋
*花箋記
晴天林

**晴天林**（，，），係一個香港嘅二次創作歌曲YouTuber，佢喺雨遮革命、香港修例風波同香港武肺疫情期間出咗好多諷刺政治評論嘅二次創作歌曲分享去YouTube、Facebook、Instagram等社交平台。

佢其中比較出名嘅作品有《這天送你私煙姐》，內容係講述李偲嫣因為感染武漢肺炎死咗。後來有學術研究分析，提及李偲嫣嘅死得到好多網民慶祝，係因為呢啲網民覺得係報應，同埋佢哋無渠道表達政治意見，而晴天林呢首歌嘅歌詞亦被提及。

## 睇埋
*二次創作
*高登音樂台

## 參考

類:香港唱作人
類:香港YouTuber

類:香港泛民主派人士
我的印度男友

《**我的印度男友**》（），原名《**我男友係好差**》，係2021年上畫嘅港產片，由成家宏、陳欣妍同張建聲主演，Sri Kishore執導。套戲號稱係香港頭一套波里活電影，講一個印度男仔做咗一個香港女仔嘅男朋友。電影主題曲《印度咖喱因乜呢》由鄺旨呈主唱。

## 戲名
套戲由開拍到準備上畫之前，叫《**我男友係好差**》，當中個「差」字係源自香港粵語習慣叫印度人做「阿差」，玩食字。不過2020年8月呢個名引起印度裔香港演員Bitto Singh Hartihan投訴，話個名非常冒犯。主演嘅張建聲回應話片名絕對無歧視成份，又話導演係想借電影帶出印巴人喺香港嘅生活同面對嘅問題，片名唔係譁眾取寵，只係自嘲。

2021年5月頭，套戲確定同月月底上畫，同時將戲名由富有香港粵語特色嘅《**我男友係好差**》，改做用書面中文直譯嘅《**我的印度男友**》。

## 演員
*成家宏 飾 Krishna
*陳欣妍 飾 Jasmine
*張建聲 飾 Richard
*喬寶寶 飾 Krishna爸爸
*楊卓娜 飾 Jasmine媽媽
*岑珈其 飾 Kong
*陳佩思 飾 Jasmine姑媽
*新德莉莉 飾 Krishna細妹
*張沛樂 飾 女警員
*馬錫忠 (Ranson Ma) 飾 醫生

## 參考

## 出面網頁
*
看門狗系列

《**看門狗系列**》（）係由 Ubisoft 開發同發行嘅一個動作冒險遊戲系列，有潛行遊戲嘅成份同開放世界。
高登音樂台

**高登音樂台** (；)，係由高登討論區網民衍生發展而成嘅網站同創作群組，源自高登討論區音樂台嘅分板，喺2017年10月成立。高登音樂台嘅創作既包括二次創作，亦有原創歌曲。

## 曾經合作嘅公眾人物
高登音樂台曾經同唔少藝人同公眾人物合作，包括李彩華、鄭敬基、阮民安、毛孟靜、翁靜晶等人。

## 組織成員
*四眼雞丁
*Rider.
*漏奶
*Qbear2nd
*a仔
*牙牙牙
*菲律賓男神
*樂詩人
*高階琴拿手
*法印
*尖沙咀肥媽

## 相關事件

### 反送中運動
喺反送中運動期間，高登音樂台曾經推出唔少作品，反對送中條例，認為咁樣會傷害香港法治，又鼓勵市民企出嚟抗議。

### YouTube頻道畀「香港再出發大聯盟」打壓至一度刪除
2020年5月10號，高登音樂台發佈片段話佢哋嘅YouTube頻道畀親中派組織香港再出發大聯盟投訴至刪除，之後如果成立新頻道，會喺Telegram頻道發佈。組織成員「漏奶」表示，完全唔明白點解佢哋嘅二次創作影片《香港再出殯大聯盟主題曲《再出殯》Official MV》會接獲版權警告，佢覺得影片同香港再出發大聯盟主題曲《再出發》係「兩首唔同嘅歌嚟」，又話「呢啲政棍、撚樣係小小創意都容唔下」，佢堅決表示「我哋高登音樂台係唔會受呢啲強權打壓而驚，我哋要繼續出歌。你刪咗一個channel，我開多幾個channel。」「漏奶」又呼籲網民將影片廣傳，因為YouTube頻道關閉後，租金將會變得更加難以應付。網民對YouTube有關決定好唔滿意，並表示堅決反對，又話會支持高登音樂台嘅新頻道。

2020年6月11號，「高登音樂台」YouTube頻道已經恢復正常運作。

### 嘲諷水警墮海失蹤畀親中派政客出言恐嚇
2021年9月25號發生水警墮海失蹤事件，同日高登音樂台發佈改編自試當真《跌嘢唔好搵》嘅歌《墮海唔好搵》，之後因為畀梁美芬等少數親中派政客指責係幸災樂禍甚至攞港版國安法出嚟恐嚇而抽走咗，而之後高登音樂台發佈另一首嘅歌叫做《落架唔好搵》，恥笑梁美芬郁啲就攞港版國安法出嚟恐嚇市民。

## 睇埋
*高登討論區
*二次創作
*晴天林

## 參考

## 出面網頁
*
花箋記

**花箋記**係一篇木魚書，分五卷兼有序，用廣東話（呢度指廣州話）寫成，唱出男女愛情故事，講男子喺人家庭園，遇到女子，並向嗰家提親追求。男以花箋傳情，曲曲折折，至終得天子賜婚。由於故事中女子守禮，早年英國傳教士翻成英文，以正當時英國流行求愛故事淫亂之風。後得德意志文人歌德所讀，喺歐洲甚為出名。由於佢同好逑傳皆為歐洲早年認識嘅作品，而花箋記全編以韻文寫成，並有格律，有如詩篇，歌德受其影響，寫成中德四季晨昏雜詠。

花箋記依類作品，古時唔登大雅之堂。作者為讀書人，會隱其名，故此已不可考。然而由於文筆前後唔同，前半文筆較好。故此認為前半寫者一人，後半為他人續作。

明末清初，自金聖嘆起，文人評作品，有所謂才子書，視為優秀作品。鍾戴蒼評花笺記，話佢為第八才子書，故此印時叫第八才子書花箋記。 此後約定俗成，有十大才子書，第八才子書歸花箋記。

花箋記對當時歐洲而言，故事甚為新奇，亦幫歌德構成世界文學。故此有唔少外文翻譯本。

傳教士英文版有唔少缺陷，後出咗德庇時英文版，更為忠於原著。

花箋記曾經皆知巷聞，如東莞嗰邊，講姑娘賢淑就叫「瑤仙小姐」。

## 攷

## 外鏈

*中國哲學書電子化計劃 -> 維基 -> 花箋記
*第八才子花箋記

類:才子書
長知昔

《**長知昔**》（）係香港MakerVille製作嘅長者資訊節目，用香港昔日情懷同埋懷舊菜做主題，總共有2輯。

第1輯由李昭南 、黎美萱、王頌茵、羅詠怡（Kosa）、林梓程（Fion）同譚偉健主持，由李文俊執導，2021年5月8號到10月30號逢禮拜六08:00-08:30喺ViuTV播。

第2輯（《**長知昔2**》）由李昭南 、王頌茵、羅詠怡（Kosa）、甄茵（Yan Yan）、吳倩怡（Sinnie）、廖穎琛（Iris）、譚偉健同陳俊偉（陳陳）主持，2023年4月9號到12月31號逢禮拜日喺ViuTV播，初頭係08:00-08:30播，5月14號開始改到08:30-09:00播。

## 每集一覽
### 第1輯

### 第2輯
#### 第1季（第1-26集）

#### 第2季（第27-39集）

## 節目調動
*2023年5月28號：由於直播《NBA 季後賽 - 波士頓塞爾特人 對 邁阿密熱火》，所以改到12:30-13:00播。
*2023年12月10號：由於改播《早晨新聞》，所以改到10:00-10:30播。
*2023年12月31號：由於08:15-08:30加播一集《藝文匯中葡 第二季》，所以延遲到08:45-09:15播。

## 註

## 出面網頁
*ViuTV：長知昔
*ViuTV：長知昔2
南海岸線

**南海岸線**（**South Coast Line**）係澳洲新南威爾斯州，由Sydney Trains營運嘅一條跨城市鐵路，服務伊拉瓦拉地區。由雪梨中央車站一直向南，去到Bomaderry作為終點站。
亞歷山大涅夫斯基主教座堂

**亞歷山大涅夫斯基主教座堂**係保加利亞一座東正教主教座堂，喺索菲亞，喺1912年起好。
卡比托利歐山

**卡比托利歐山**係意大利羅馬七座山最高嗰座，喺古羅馬廣場同戰神廣場之間，係羅馬建城初期嘅重要宗教同政治中心。
聖地亞哥金波斯特拉主教座堂

**聖地亞哥金波斯特拉主教座堂**係西班牙一座羅馬天主教主教座堂，喺聖地亞哥金波斯特拉，喺1211年起好。相傳耶穌十二門徒之一嘅聖雅各伯安葬喺度。

類:西班牙建築
耶卡謝蓮娜宮

**耶卡謝蓮娜宮**，又譯**葉卡捷琳娜宮**，係俄羅斯一座宮殿，喺聖彼得堡，喺1756年起好，係耶卡謝蓮娜一世下令修建嘅夏宮。
阿爾塔米拉洞

**阿爾塔米拉洞**係西班牙一個舊石器時代晚期遺蹟，喺坎塔布里亞首府桑坦德，喺1868年被發現，佢入面嘅壁畫被列入聯合國教科文組織世界文化遺產。
威尼斯總督宮

**威尼斯總督宮**係意大利一座建築，喺威尼斯，喺1340年起好，曾經係威尼斯總督官邸，同埋威尼斯共和國行政機關同法院嘅辦公地方，1923年改做博物館。
金錢帝國：追虎擒龍

《**金錢帝國：追虎擒龍**》（英文：**Once Upon A Time In Hong Kong**），係2021年上畫嘅港產片，由古天樂、梁家輝、吳鎮宇、林家棟、姜皓文、胡然、鄭則仕、蔡潔主演，王晶、許悅銘執導。

電影係《金錢帝國》續作，但故仔同角色都同上一輯無關係，共通點係兩輯背景都係講1970年代頭香港廉政公署成立嘅反貪工作。

## 出面網頁
*
匈牙利國會大廈

**匈牙利國會大廈**係匈牙利一座議會建築，喺布達佩斯，喺1904年起好，係匈牙利國民議會嘅辦公地方。
聖彼得堡喀山主教座堂

**聖彼得堡喀山主教座堂**係俄羅斯一座東正教主教座堂，喺聖彼得堡，喺1811年起好。
超感應學園

《**超感應學園**》（ ）係香港電視娛樂同臺灣八大電視聯合製作嘅電視劇，喺2021年8月7號到10月9號逢禮拜六 20:00－22:00喺臺灣八大電視八大戲劇台首播，同埋喺2021年9月13號到10月8號逢禮拜一到五 21:30－22:30喺香港ViuTV首播。套劇由蔡凡熙、劉奕兒、姜濤主演。套劇全程喺臺灣拍，除咗姜濤同盧瀚霆兩位香港藝人之外，其餘演員都係臺灣人。

## 角色
*蔡凡熙 飾 石少華（石頭）
*劉奕兒 飾 方小路
*姜濤 飾 馬穎宸（西多士）
*洪群鈞 飾 甘祚良（阿甘）
*林思廷 飾 李培安（培安）
*白靜宜 飾 陳靜芳（靜芳）
*盧瀚霆 飾 鄭一飛（飛仔）

## 每集一覽

## 記事
*呢套劇提供粵語配音同國語原聲嘅雙語廣播，係頭一套提供雙語廣播嘅ViuTV自製劇集。當中姜濤同盧瀚霆嘅角色由自己配音，另外有兩個主要角色交由ViuTV藝員做粵語配音，包括黃奕晨配石少華，同埋羅沛琪配方小路，而其餘角色就由專業配音員配音。

## 出面網頁
*ViuTV：超感應學園
*MakerVille - 超感應學園

## 電視節目變遷
塵沙惑

《**塵沙惑**》（ ），臺灣用名《**第三佈局 塵沙惑**》，係香港電視娛樂同臺灣威望國際聯合製作嘅電視劇，喺2021年6月13號到8月1號逢禮拜日喺HBO同臺灣威望國際CATCHPLAY+上架，同埋喺2021年12月20號到2022年1月7號逢禮拜一到五 21:30－22:30喺香港ViuTV首播，大結局喺1月8號禮拜六同一時段播。套劇由張榕容、莊凱勛、劉冠廷、邱士縉主演。套劇全程喺臺灣拍，除咗邱士縉一位香港藝人之外，其餘演員都係臺灣人。

## 角色
*張榕容 飾 徐梓薇
*莊凱勛 飾 楊啟逍
*劉冠廷 飾 陳家豪
*邱士縉 飾 張敬堯

## 每集內容

## 節目調動
*2021年12月31號：由於直播《香港跨年倒數演唱會》，所以停播一次。

## 出面網頁
*ViuTV：塵沙惑
*MakerVille - 塵沙惑

## 電視節目變遷
940920

《**940920**》（ ）係香港電視娛樂製作嘅電視劇，《二月廿九》嘅續作，同時係原故仔嘅前傳同後傳，喺2022年3月7號到3月18號逢禮拜一到五21:30-22:30喺ViuTV首播。套劇由劉俊謙、蔡思韵、吳海昕、徐天佑主演。製作特輯《**《940920》穿越時空的力量**》喺3月5號禮拜六晚21:30-22:15播。

## 劇名
劇名嘅「940920」係前作《二月廿九》入面提到嘅一串密碼，係劉俊謙飾演嘅男主角嘅阿媽嘅死忌（1994年9月20號）。另外，劇名亦係北話諧音嘅「就是你 就愛你」。

## 角色
### 主要角色
*劉俊謙 飾 余家聰
*蔡思韵 飾 林楚凝
*吳海昕 飾 張麗紗（Yeesa）
*徐天佑 飾 馬智浩（Ryan）

### 固定角色
*余子明 飾 林彥秋
*谷祖琳 飾 林曉菱
*簡慕華 飾 余淑華
*朱栢康 飾 月
*岑珈其 飾 白世繼（巴西龜）
*梁天尺 飾 耶穌
*蘇欣婷 飾 跳掣
*關永宇 飾 關羽
*鄭文熙 飾 Alien
*蘭茜 飾 余淑敏
*李炘頤 飾 Kami
*黃溢濠 飾 魚蛋
*張右雨 飾 魚蛋女友
*李敏 飾 謝心雪（Fiona）
*張凱娸 飾 李嘉敏（嘉嘉）
*黃梓樂 飾 童年余家聰
*丘子童 飾 童年林楚凝

### 其他角色
*張敬軒 飾 出版社編輯（第2集）
*七仙羽 飾 智慧之母（第3集）
*游學修 飾 未來人（第5-6集）
*蘇致豪 飾 未來人（第5-6集）
*許賢 飾 未來人（第5-6集）
*周祉君 飾 林楚凝阿爸（第5集）
*張厚耀 飾 林楚凝阿媽（第5集）
*麥可怡 飾 馬芷晴（第5集）
*鄧麗英 飾 相機舖職員（第6集）
*張滿源 飾 余家聰阿爸（第9集）

## 每集內容

## 軼事
*部份外景原定喺臺灣拍，但因為疫情一路都未完而要擱置，臺灣嘅外景亦改咗去香港離島區嘅大澳拍。而原定喺勵德邨拍嘅公屋外景亦因為疫情而唔畀拍，嗰啲場景改咗用舊唐樓拍，劇入面就叫嗰度做「勵德樓」。
*第5集尾到第6集頭有試當真三子游學修、許賢、蘇致豪飾演嘅「未來人」客串，到第6集播完後，試當真發佈網上短劇《140520》，由試當真嘅游學修、許賢、蘇致豪、岑珈其、倪安慈聯同《940920》嘅劉俊謙、蔡思韵、吳海昕一齊演出，惡搞《940920》、《二月廿九》、電影《幻愛》同埋網絡名人「劉馬車」等等。
*呢部劇係余子明嘅遺作。

## 參考

## 出面網頁
*ViuTV：940920
*ViuTV：《940920》穿越時空嘅力量
* MakerVille：940920

## 電視節目變遷
百年孤寂

**百年孤寂**，書一本，西班牙文小說之一，一九六七年哥倫比亞作家馬紀斯所寫，阿根廷出版。喺西班牙文文學，同世界文學都有一定地位，翻譯咗做四十六種語言，一共賣咗五千萬冊。

故事講某孤城，河洲之中，一家族一共七世，定時遭遇不幸。由開山祖喺深入森林開城，以佢心目中理想國，與世隔絕，到後世與外來交通，到末世到城毁無蹤。

## 文
西班牙文原名，，英文譯名。

另有譯名百年孤獨。
雞同鴨講

**雞同鴨講**（）係1988年上映嘅港產片，由高志森執導，于仁泰監製，許冠英、張艾嘉、吳啟華、盧冠廷、谷峰等主演，重有許冠傑客串演出。

## 劇情簡介
許記燒鴨係香港街知巷聞嘅街頭風味美食，雖然店鋪簡陋陳舊，不過憑住老闆老許（許冠文 飾）嗰一手出色嘅燒鴨技巧，依然呢引到好多食客去幫襯，生意好旺，不過老許對員工非常刻薄，唔單止要加班、雞碎嘅人工，員工都好多埋怨。不過喺某一日，對面嘅鋪頭開咗一間西式炸雞店，許記燒鴨嘅災難就開始喇。老闆丹尼（吳啟華 飾）以先進嘅理念推廣佢嘅西式快餐，講求衛生同舒適，好快就將老許嘅客人搶走。危機當前，老許諗出各種辦法應對，而丹尼亦企圖將燒鴨店置於死地……。

## 演員表

## 出面網頁
*
*
*
*
*
*
*
冬季戰爭

**冬季戰爭**，譒自芬蘭文，蘇俄侵畧中立國芬蘭嘅戰爭，為第二次世界大戰，外在嘅前哨戰，維時三個月多啲嘅冬季，一九三九年十一月侵略，到一九四〇年簽和約止。按蘇俄則稱為**蘇芬戰爭**，按美國稱為**俄芬戰爭**或芬俄戰爭。芬蘭頂住侵畧，蘇俄紅軍人數同武器大大優勢之下，反而死傷損失遠多於芬蘭，然而芬蘭小國為弱，毫無他國緩手，簽定和約時失去一成一國土，丟失內海同軍港等。

蘇俄以列寧格勒安全，而發起侵畧戰事，因而世界各國視為不義之戰。紅軍喺三個月內強攻小國而損手爛腳，亦招至當時德國認為可以侵畧蘇俄。國際聯盟軟弱無力，只能驅逐蘇俄出聯盟。

## 結果
蘇聯慘勝。芬蘭割讓咗芬蘭灣嘅島、卡累利阿地峽、拉多加湖畔卡累利阿、薩拉、雷巴奇半島同租借漢科畀蘇聯。

## 影響
冬季戰爭將芬蘭推向納粹德國嘅懷抱，同埋造成蘇聯喺國際社會俾人哋孤立，仲間接造成1941至1945年嘅繼續戰爭。
滑雪杖

**滑雪杖**，簡稱**雪杖**，係滑雪用到嘅輔助工具，左右手各揸一支，用嚟平衡同向前推進。
示巴女王

**示巴女王**據希伯萊聖經所載係示巴國之女王，來見以色列國所羅門王並做生意，及後並且驅續回國後，生咗佢骨肉。史學家多認為示巴國喺今日也門，然而有無示巴女王則成疑。

猶太教、回教以及埃塞俄比亞，皆另有論述，示巴女王傳說，喺西亞較為重要。

## 出面網頁

類:君主
衫褲嘥士

**衫褲嘥士**係攞嚟賣嘅衫褲嘅嘥士，呢啲衫褲係工廠整嗰陣已經預先設定唔同嘥士，送到舖頭後再由客人自己揀返最啱嘅嘥士買。
購物手推車

**購物手推車**，簡稱**購物車**，係種手推車，畀人購物嗰陣裝住啲貨，所以設計上架車上半部份整做購物籃嘅形狀。由於一般喺超級市場用，好多時叫**超級市場手推車**，簡稱**超市手推車**。
牛仔褸

**牛仔褸**係種褸，用牛仔褲嘅布料去整，多數都係長袖，19世紀尾開始喺美國出現。
瓜分非洲

**瓜分非洲**，非洲史上一時期，非洲九成以上土地遭到瓜分，通通淪為歐洲列強殖民地，只得埃塞俄比亞同利比利亞倖免。時期由一八八一年開始，當時只有一成為殖民地。去到一九一四年瓜分成定局，九成為殖民地。
拖車

**拖車**係種拖走其他車嘅貨車，被拖嘅車通常都係行唔郁，所以先至需要用拖車拖走。
馬來紙鷂

**馬來紙鷂**（爪夷文：**واو بولن**；英文：**Wau bulan**），係一個精心設計嘅馬來西亞風格月亮型紙鷂（通常有花卉圖案），傳統喺馬來西亞吉蘭丹州流行。佢係馬來西亞嘅國家標誌之一，另一啲作為木槿屬。馬來西亞5毫子硬幣（1989年系列）嘅反面顯示住精美嘅馬來紙鷂，頂部有hummer。馬來西亞航空（MAS）嘅logo係根據馬來紙鷂（cat紙鷂）。

馬來西亞有好多種馬來紙鷂，每種都有自己嘅特色。Wau kucing（cat kite）同 wau merak（孔雀紙鷂）係其中一啲變體。

## 特徵
馬來紙鷂嘅名嚟自佢下面部分嘅新月月光形狀（*月光*喺馬來文意思係*bulan*）。畀正確嘅顏色，馬來紙鷂喺飛行時顯然好似升緊嘅新月。

馬來紙鷂嘅大細比任何其他馬來西亞傳統紙鷂大。典型尺寸係闊2.5米，長3.5米。咁樣令到佢喺空中高高飄揚時，仍然可以睇到畫喺紙鷂上面嘅設計。為咗令佢更加與眾不同，馬來紙鷂通常會設計大型、深色嘅圖案。 

## 相

File:YosriWauBulan1.jpg|馬來紙鷂另一個展品
File:YosriWauBulan2.jpg|紙鷂上面嘅雕刻


## 參考
教車師傅

**教車師傅**係種教師，專門教人點樣揸車。教車師傅可以係教車學校嘅教員，亦可以係獨立執業嘅。
小粉紅

**小粉紅**最初係中華人民共和國人士，尤其係自由派社交網絡用戶描述中國大陸立場偏向民族主義網民嘅用詞。之後可以用嚟指2010年中期，通過中國留學生同翻牆手段，喺境外社群網絡上湧現出大量傾向民族主義，同宣傳中國共產黨又愛（中國共產）黨嘅中國大陸青年，部分媒體將「小粉紅」視作現代版嘅「紅衛兵」，大部分小粉紅形成深受中國GFW建設所影響，因為中華人民共和國媒體都屬政府控制，民眾無法自行創建報刊同新聞網站，導致社會上「只有一種聲音」，一旦出現輿論宣傳錯誤等就會畀中國官方控制。中國大陸嘅媒體集體聽從中宣部等辦公室嘅指揮，長期喺新浪微博等社交媒體入面轉發或者自行發佈煽動性文宣，例如「中國人民不吃這一套」、「XX國家沒資格對中國內政說三道四」，喺呢類舉措長期灌輸下，令到小粉紅堅持中國當局所認定嘅「網絡不是法外之地」，所以小粉紅好難同世界其他互聯網主流自由言論融合，導致自身同大眾區別鮮明。佢哋雖然同呢幾年嚟同時湧現親中共人士立場相似，但係佢哋主要特徵係往往表示喺言論入面帶有偏激性，內容討論唔理性，外語使用能力生疏，提出嘅主張缺乏數據同可靠嘅文章做支撐，成日通過各種諷刺、揚言抵制方式喺網絡同社交平台入面攻擊、辱罵同佢政見相反嘅人，又易過度解讀辱華一詞嘅定義嚟舉報受到歧視，令到當事國家或者人不明所以。對於中文圈而言，甚至唔單純只攻擊持唔同立場嘅網民，甚至將無同佢相同立場嘅所有人，都誇張標籤為分離主義或者叛國份子。

小粉紅亦經常喺YY直播嘅頻道入面、騰訊QQ群嘅語音功能等中國大陸廣泛使用嘅交流平台進行網絡化集結，並喺領導（指揮）者嘅統一帶領下，「出征」各個反對中國共產黨或者其當權者嘅媒介、個人、機構嘅社交媒體主頁（例如Facebook主頁、Twitter主頁、YouTube影片評論區、直播留言區）等一切可以留言嘅區域。

小粉紅成日出征嘅媒體評論區包括三立新聞、蘋果日報、立場新聞、自由亞洲電台、德國之聲、美國之音、新唐人電視台、大紀元時報、BBC，因為佢哋唔受中華人民共和國審查制度所幹擾，喺發表涉中等資訊後成日令到小粉紅睇到之後覺得萬分羞辱，認為呢啲媒體抹黑緊中國，內容係虛假報道，更加有小粉紅唔理呢啲媒體所發表嘅內容，無論有無提及中國，都會留言攻擊，甚至用同一個帳戶喺唔同帖文發表同一個言論。

喺2019年之後嘅中國，小粉紅大批出征甚至會畀中國官方媒體高度讚揚，例如喺2019年嘅央視新聞聯播入面，表揚帝吧出征呢一個行為，
人民日報亦專門發文表揚佢哋，而文章亦被央視網站轉載。

「小粉紅」同「自乾五」兩者嘅意思相若。

## 睇埋
*紅衛兵
*五毛黨
*玻璃心 (網絡術語)
*《玻璃心》

## 參考
拖架

**拖架**、**拖卡**，係種本身無動力嘅車，上面通常用來裝貨，需要用拖頭去拖郁。有啲普通汽車都可以拖到，車尾加個鈎。唔一定貨，可以拖隻艇都得。
釘裝

**釘裝**，或者寫做**訂裝**（都係讀做「釘裝」），係將一疊紙整成一本書或者簿嘅過程。啲紙通常都係印刷好嘅，但係未必一定，例如畫簿入面用嘅通常都係白紙。
甩牙

**甩牙**係指牙由口腔甩咗出嚟，細路一定會經歷甩乳牙生恆牙，其他甩牙原因包括嚴重爛牙或者一啲重病。
表格文件

**表格文件**，簡稱**表**，係種文件，上面已經預先寫咗一啲內容（多數係問題），再畀人補充資料上去。常見嘅表格文件包括**申請表格**（簡稱**申請表**）。
Chickeeduck

**Chickeeduck**（大陸中文：**出奇得**）係香港一間童裝連鎖舖，1990年成立，末代行政總裁同百分之百股權持有人係周小龍。

## 史
Chickeeduck 喺1990年成立。

1999年，周小龍喺WHK買咗 Chickeeduck，為公司行政總裁，喺2020年買嗮全部股權，成為百分之百股權持有者。2021年，Chickeeduck開始打入海外市場。

2020年開始，Chickeeduck 因為力撐泛民主派黃色經濟圈關係，而受到針對，包括先後喺分店入面擺放「香港民主女神雕像」同埋劉曉波像而畀人要求攞走、荃灣享成街分店俾警方國安處嘅人以涉嫌違反《香港國安法》做理由搜舖、供貨受到阻撓、租舖遇障礙令分店減少，同埋員工受到滋擾等等。卒之喺 2021年11月18號，Chickeeduck 出新聞稿話，計劃 2022 年下半年關閉香港實體店。

2023年5月9號，Chickeeduck响Facebook宣布，拉士一間响銅鑼灣嘅門市將於6月30號後正式收檔，網店同時停止營運，代表住經營33年嘅品牌摺埋。

## 參考
Qui Con Me

《**Qui Con Me**》係由中國美聲組合聲入人心男團唱嘅歌。呢隻歌由Roxanne Seeman，George Komsky同Ivo Moring作曲，Saverio Principini填意大利文歌詞，程何負責中文填詞。 聲入人心男團Super Vocal喺2020年3月20號嘅《歌手·當打之年》節目入面，用意大利文同中文現場唱咗呢隻歌。《Qui Con Me》喺2020年3月27號由環球音樂旗下嘅迪卡唱片公司作為單曲發行。

## 背景
環球唱片中國公司同湖南衛視一齊打造中國美聲男子組合「聲入人心男團Super Vocal」，由四位歌手蔡程昱，仝卓，高天鶴同鞠紅川組成。 佢哋喺參加湖南電視台演唱比賽《聲入人心第一季》後，以個人身份重組成團。 「聲入人心男團Super Vocal」由迪卡廠牌喺2019年12月4號正式推出。2019年1月26號，湖南衛視宣布聲入人心男團將會做《歌手·當打之年》嘅參賽者。

2020年3月，「聲入人心男團Super Vocal」作為第四輪奇襲歌手參加咗《歌手·當打之年》。 呢個美聲組合用意大利文同中文唱咗原作《Qui Con Me》中文譯名《你的色彩》。聲入人心男團憑住呢隻歌喺節目度奇襲成功。

## 參考
女爵

**女爵**可以係：

*女爵士（Dame），係英國榮譽制度入面，相等於「爵士」嘅頭銜
*女勳爵（Lady，一譯女爵），係對英國女貴族嘅一種敬稱
*女爵 (專輯)，楊乃文第四張專輯
*女爵 (歌)，楊乃文第四張專輯嘅歌
女爵 (專輯)

《**女爵**》（）係台灣歌手楊乃文出嘅第四張專輯。喺2006年12月1號發行。

## 曲目

## 參考
周小龍

**周小龍**（英文：**Herbert Chow**，），係香港童裝品牌Chickeeduck公司行政總裁同百分之百股權持有人。喺香港修例風波期間，佢多次用各種方式參與抗爭運動，被視為泛民主派一員。

## 工作
1985年，周小龍加入 BBDO 廣告公司，負責唔同零售品牌。

1990年，周小龍喺社交場合認識佢拔萃男書院校友田北辰，之後被對方邀請擔任G2000市場總監。

1993年，商人邢李㷧邀請周小龍加盟 Esprit，擔任亞洲區市場經理。之後亦擔任過韓國同日本區總經理，以及亞太區營運總裁（COO）。

1999年，周小龍喺WHK買咗香港童裝品牌Chickeeduck，為公司行政總裁（CEO），喺2020年買嗮全部股權，成為百分之百股權持有者。依家擁有 13間分店。

另外，周小龍喺2007年創立 The Rink Limited，成為公司行政總裁（CEO）同埋股權持有人。之後，公司亦喺中國大陸發展，分別喺2017年喺重慶、2018年喺長沙同2019年喺成都開設 The Rink 溜冰場，之後喺2020年5月將The Rink出售。

## 生活同政治參與

2012年，周小龍開始積極參與香港網球運動發展工作，喺香港網球總會職銜包括：

* 2012年：香港網球總會運動員發展主席
* 2013年：香港網球總會賽事發展主席
* 2014年：香港網球總會主席

周小龍喺2014年擔任香港網球總會主席期間，更加代表香港政府引入香港網球公開賽。http://www.tennishk.org/hk/about-us/history/http://paper.wenweipo.com/2013/12/15/SP1312150028.htm

2020年7月6號，周小龍宣佈參選2020年香港立法會選舉，競逐傳統功能組別嘅體育、演藝、文化及出版界功能界別。周小龍係選舉宣佈延期前唯一一個泛民主派獲選舉主任確認提名嘅候選人，但係第三波肺炎疫情爆發，選舉褪遲一年。

## 相關事件

### 國安處聲稱佢涉嫌違反《[[香港國安法]]》
2021年5月6號，周小龍喺荃灣嘅 Chickeeduck分店畀警方國安處人員以涉嫌違反《香港國安法》為由搜證超過一個鐘。事後周小龍表示，警員手持搜查令，喺未有解釋理由下搜查店舖。警方喺搜查過程入面無檢走舖頭任何物品，當周小龍向警員詢問「無嘢搵到係咪即係無事」同埋聽日可唔可以繼續營業等，警員就話「我唔需要答你」。周小龍又話，警員警告佢以後若果再有違反香港國家安全法物品，警方會保留追究權利。佢又質疑警方嘅做法係白色恐怖，又指以佢理解自己並無犯法，可以繼續做生意，又話「白色恐怖當佢無到，我唔驚呀」，之後會繼續營業，但就搞到Chickeeduck喺2021年11月撤出香港市場。

## 參考

## 出面網頁
*

類:香港泛民主派人士
表格

**表格**（；參見，），簡稱**表**，係一種資訊或者數據嘅表達方式，通常由行同列交錯嘅格仔組成，但亦可以係更加複雜嘅結構。表格喺學術研究、數據分析等工作上有廣泛應用。

## 基礎
表格由以下呢啲部份組成：
***行**（；）：打橫排列嘅一列列格仔，喺關係數據庫之中，每一行代表一個個案。
***列**（；）：打戙直向排列嘅一列列格仔，喺關係數據庫入便，每列通常代表一個變數或者「特徵」，每列最頂會有個名（表頭）描述嗰個變數或特徵係乜。
***格**（；）：行同列交叉嘅位置，就係一個格仔，用嚟裝實際嘅數值或者文字。
***表頭**（）：通常擺喺成個表格嘅最頂，用嚟標明每一列係咩意思。
更進階嘅做法，表格仲可以有中繼資料等嘅資訊。

### 例一
例子一：茶餐廳餐牌

**解釋：**
*呢張表格有三行數據（A1、A2、A3），每一行記錄一份餐牌。
*有三列，三列嘅表頭分別為：餐牌冧把、餸菜、價錢。
***A2**嗰行同**餸菜**嗰列交叉嗰格，係一個**格**，其內容為**餐蛋麵**。

### 例二
例子二：港鐵站名

**解釋：**
*呢張表格有三行數據，分別代表三個車站。
*有三列：站名、線路（屬邊條線）、區域。
*例如**銅鑼灣**同**線路**交叉位，係一個**格**，顯示內容**港島線**。

## 應用
### 數學

乘法表係表格嘅常見應用。乘法表表達數，用嚟顯示兩個數相乘嘅結果。喺小學數學當中，乘法表係基礎嘅算術教育工具。以下係簡化版嘅乘法表，淨係包含 1 到 5 嘅相乘結果：

亦可以睇睇邏輯學常用嘅真值表。

### 科學
無論係自然科學定社會科學，科學靠嘅係實證，所以必然涉及數據（數據反映對現實世界嘅觀察）。數據集成日都會以表格嚟表達。以下係宏觀經濟學嘅數據集例子，假想而家係想研究經濟增長會受咩因素影響：

此外，科學表格仲有元素週期表等。

### 其他

*時間表

## 數據表
數據相關嘅概念，成日會用到表格：
*自變數
*應變數
*統計圖
*關係數據庫
*闊同窄數據

## 睇埋
*矩陣
*張量
*數據庫
*抽象資料類型

## 引咗
雪梨中央車站

**雪梨中央車站**（），亦叫做**雪梨總站**（），係澳洲雪梨同新南威爾斯州最大嘅中央車站，位於雪梨都會區嘅南邊。幾乎所有雪梨城市鐵路嘅市內列車班次會喺呢度停靠，除此之外，仲有前往新南威爾斯各城鎮嘅鐵路班次都會用中央車站。

由於中央站係雪梨鐵路網嘅中心，因此喺月台經常見得到嘅「入（城）方向」（「*inbound*」）（市郊）、「上海岸方向」（「*up shore*」）（北岸線）同埋「上綫方向」（「*up*」）（城際線）等標記，其實都係指前往中央站方向。
邦迪交界站

**邦迪交界站**（**Bondi Junction railway station**）係一個喺澳洲新南威爾士州鐵路嘅車站。佢而家係4號東郊及伊拉瓦拉線（Eastern Suburbs & Illawarra Line）喺雪梨市範圍嘅總站，喺1979年啟用。
坎貝拉站

**坎貝拉站**（英文Canberra Station）可能係：

* 坎貝拉站 (星加坡) ：星加坡地鐵南北綫嘅地鐵站
* 坎培拉站 (澳洲)：澳洲坎培拉一個鐵路站
坎培拉站

**坎培拉站**（**Canberra railway station**）係一個位於澳洲首都領地坎培拉Kingston區嘅一個鐵路站，主要提供列車服務來往雪梨中央車站。
心情

**心情**（），又叫**心境**，係心理學術語，指情感嘅狀態，相比起感覺無咁具體同強烈，可以簡單分做**心情好**同**心情壞**兩種狀態。

正面心情（心情好）通常會形容做人覺得幾開心、放鬆、滿足或者有動力，好多時都唔一定有一個好明確嘅原因，只係總之覺得「心情好好」。 呢種好心情可以令人諗嘢靈活啲、有創意啲，喺解難、 brainstorm 嗰陣表現會好啲，而且同社交活動、同朋友相處、多啲人際互動都好有關 。 不過，心情太好有時都會令人比較易分心，好似本來想專心溫書，但周圍少少聲音或者其他有趣嘅嘢都會好吸引 。

負面心情（心情壞；心情差）就包括**唔開心**、低落、緊張、易嬲或者好煩躁，未必一定係因為一件清清楚楚嘅事，有時好似「無端端」就覺得心情唔好，仲可以維持幾個鐘、幾日甚至更耐 。 呢種心情會影響一個人點睇身邊嘅人同事情，好容易用比較負面嘅角度去解讀，久而久之會影響人際關係，仲同抑鬱、焦慮、自我評價低等問題有關。 不過，亦都有理論指出，人有負面心情時會本能咁想搵方法令自己好過啲，好似幫人或者做啲有正面意義嘅事嚟「修補」心情 。

至於心情點解會變好定變差，**原因**其實幾多樣，包括瞓得好唔好、有冇壓力、身體狀態、生活上有冇煩惱、人際關係同性格傾向等等。 有啲人天生比較樂觀，就容易保持好心情；相反，如果一個人比較神經質，就較易跌入負面心情，仲可能持續耐啲。 外在環境例如音樂、天氣、重大神經事件，甚至淨係係屋企焗太耐，都會慢慢咁影響心情，而長期嚴重失衡，就可能發展成抑鬱症或者躁鬱症呢啲「心境障礙」。

## 攷
氣質

**氣質**（**Temperament**），係心理學術語，指一個人天生嘅性格特質，唔關後天學習事嘅。
未滿月

**未滿月**（**Neonate**或者**Newborn**），中文叫**初生嬰兒**，係指啱啱出世到未夠一個月大嘅孲𤘅子，呢個時期嘅夭折率係人生各階段入面最高，需要好小心湊住。
未足月

**未足月**（**Preterm birth**），中文叫**早產**，係指陀唔足時間就出世嘅孲𤘅子，對人類嚟講陀唔夠37個禮拜就已經係未足月，比較大機會出現先天缺陷。未足月嘅孲𤘅子又叫做**七星仔**。
生養

**生養**（**Fertility**），中文叫**生育能力**，係指生物繁殖後代嘅能力。有能力生得多孲𤘅子嘅，謂之好生養。
性感

**性感**（**Sexual attraction**）係可以引發到性慾嘅吸引力，多數都係透過身材同衣着裝扮表現出嚟。

## 睇埋
*美感
*性選擇
複合避孕丸

**複合避孕丸**（**combined oral contraceptive pill**）係最大路嘅避孕丸，由女人定時定候食去避孕。複合避孕丸一般會用一個月經週期（四個禮拜）做單位，一定要跟住個週期每日食先至有效。
馬來奕

**馬來奕**（）係汶萊第二大城鎮。喺馬來奕縣，亦係呢個縣嘅縣城。馬來奕嘅馬來語係指「馬來奕河河口」，「Kuala」係指兩條河嘅交流處或者河口。


File:KB Teapot roundabout.jpg|茶壺迴旋處
File:KB Sentral.jpg|KB Sentral


## 位置

馬來奕喺汶萊西部邊界附近，同馬來西亞沙撈越州接壤，東經114.18º，北緯4.59º。市中心北面係南中國海，南部同西係馬來奕河 (Belait River)，東部同東南部係甘榜亞逸 (Kampong Sungai Pandan) 同 Kampong Mumong 嘅市郊。

馬來奕縣嘅歷史行政首府，瓜拉巴萊（Kuala Balai）喺南面，同馬來奕通過公路同河流相連，石油鎮詩里亞 (Seria) 喺東面大約10英里，(16&nbsp;km)。斯里巴加灣市喺東北面大約120&nbsp;km。沙撈越城市美里喺西南面大約40&nbsp;km。

## 氣候
馬來奕氣候屬於熱帶雨林氣候。全年炎熱、潮濕、多雨。

## 出面網頁

*Kuala Belait Municipal Board
*Chung Hua Middle School, Kuala Belait
*KEMUDA Institute 

類:汶萊地理
陳仲衡

**陳仲衡**（），香港高等法院法官，因為處理過佔中九子案同埋一啲同香港反送中運動有關嘅案件，得到一啲媒體嘅關注。

## 早年生涯
陳仲衡喺香港出世，1987年同1988年喺香港大學分別攞到法學士學位同埋法學專業證書。1988年喺香港獲大律師資格，之後曾經私人執業，2002年獲委任為裁判官。

## 爭議
### 佔中九子案判詞串錯字同對香港人權影響
喺佔中九子案入面，陳仲衡將所有爭取民主嘅被告都判處至少一名罪名成立，而全部同「公眾妨擾」有關。以往喺香港，因為參與未經警方批准嘅示威遊行而被起訴嘅人士，通常以刑罰較輕嘅罪名被控。有唔少人認為呢次判決有機會對日後社會運動及言論、集會自由造成寒蟬效應。例如，喺判刑嘅時候，就有旁聽聲援嘅市民話，其實係梁振英煽惑佢哋出嚟佔中。大律師吳靄儀批評「公眾妨擾」罪名係過時而範圍定義不清嘅罪名，又認為咁樣會影響香港民主運動同香港人應有嘅示威遊行抗議等自由。時事評論員黃世澤就話佢冇用到佢一貫嘅邏輯，判詞又將Court串錯字做Count，又引述R v Goldstein and Rimmington一案，批評案件判案唔合理，甚至懷疑中聯辦喺背後有角色。

### 審理案件偏頗控方同違反專業操守
喺2019年7月28號，網民發起「追究上環開槍大遊行」，結果上環爆發一場同香港反修例運動有關嘅激烈警民衝突，24 人被控暴動，案件去到2021年交由陳仲衡審理。不過，陳仲衡喺審理案件嘅時候，就經常性表現得唔耐煩，被批評連番打斷辯方發問，對某啲辯方大律師作出相當嚴厲嘅批評，有違反專業操守之嫌，甚至有挖苦嘲諷辯方之嫌。去到5月7號，其中12名被告嘅代表律師聯合申請，以書面形式共同提出「法官避席（Recusal）」申請，要求陳仲衡唔再參與案件審理有關嘅程序。

## 參考
劉章

**劉章**可以係：
*劉章 (城陽王)，漢高祖劉邦個孫
*劉章 (高密王)，漢武帝劉徹個曾孫
李豐

**李豐**可以係
*李豐 (東漢)，東漢末年袁術部下
*李豐 (曹魏)，曹魏中書令
*李豐 (蜀漢)，蜀漢官員
隆慶 (搞清楚)

**[[隆慶]]**係大明皇帝朱載垕嘅年號，亦可以係：
*隆慶 (越南年號)，越南陳朝皇帝陳曔嘅年號
*囊謙，古名隆慶，青海一地
元封

**元封**可以係：
*元封 (漢)，漢武帝劉徹嘅年號
*元封 (南詔)，南詔異牟尋嘅年號
中央公園站

**中央公園站**係用中央公園命名嘅鐵路站，可以係：
*中央公園站 (蘇州)
*中央公園站 (重慶)
*中央公園站 (高雄)
*中央公園站 (仁川)
*中央公園站 (臺灣)
*中央公園站 (芝加哥)
延慶 (搞清楚)

**[[延慶]]**係西遼皇帝耶律大石嘅年號，亦可以係：
*延慶 (日本年號)，日本花園天皇嘅年號
*延慶區，中國北京一個市轄區
*延慶 (越南)，越南慶和省一個縣
沙撈越博物館

**沙撈越博物館**喺1888年起，1891年對外開放，至今有超過100年歷史。博物館入面收藏咗好多展現沙撈越文化嘅藝術同手工藝品，以及婆羅洲各個民族群生活嘅重要考古資料。

博物館入面好多展品係由阿爾弗雷德·拉塞爾·華萊士先生捐獻。

沙撈越博物館分咗*新館*同*舊館*，分別坐落喺敦哈吉歐平路嘅兩邊。*舊博物館* 整體構造具有諾曼底排屋風格，第一層展出嘅係動物，包括哺乳類動物、爬行動物、鳥類等；第二層展出各個民族嘅藝術品，包括樂器、手工藝品同船模。除此之外，舊博物館有一座附屬建築物收藏咗好多中國瓷器；仲有一間畫廊，特別為紀念呢度好多唔同族群所擁有嘅唔同生活方式而起。*新館* 用嚟做活動同展覽，經由行人天橋同舊觀相接。喺底樓設有水族館、植物園同英雄紀念碑。

## 策展人同話事人

1974年之前，博物館嘅館長被叫做「策展人」：
* John Edgar Anderson Lewis — Pro tem Curator — 1888年6月25號-1902年 
* Dr  — 1891年2月26號-1893年3月1號
*  — 1893年3月1號-1897年7月22號
*  — 1897年7月22號-1905年2月2號
*  — 1905年2月2號-1908年11月
*  — 1908年11月-1915年1月22號 
* Mr Erman & K. H. Gillan — 1915年1月22號-1922年5月（第一次世界大戰期間）負責人
* Dr  — 1922年5月-1924年12月19號
* Gerard T.M. MacBryan — 代理策展人，1924年12月20號-1925年1月24號
*  — 1925年2月20號-1945年（1942-1945年期間被拘留） 
*  — 1947年6月-1966年11月
*  — 1966年12月-1974年3月

之後，「館長」成為咗博物館負責人嘅頭銜：
* Lucas Chin — 1974年4月1號-1991年12月
* Dr Peter M. Kedit — 1991年12月-1996年4月
* Sanib Said — 1997年5月-2008年12月
* Ipoi Datan — 2009年1月-2019年2月
* Suria Bin Bujang — 2019年2月-依家

## 參考文獻
* 

## 攷
二 (搞清楚)

**二**係：
*阿拉伯數目字2嘅中文寫法之一
*亦係個中文部首
## 睇埋
*ニ（日文嘅片假名，源自上述中文字）
*=（形狀好似嘅數學符號）
鐵板燒 (電影)

**鐵板燒**（）係1984年上映嘅港產片，由許冠文執導，鄒文懷監製，葉倩文、車保羅、盧海鵬、葉麗儀主演。

## 劇情簡介
日本料理廚師阿黃（許冠文 飾）廚藝唔錯，最拿手係喺煮食嘅過程耍花樣表演，鍾意一邊煮食一邊溝女顧客。阿黃嘅性格好色，亦怕老婆（鄒美儀 飾）。阿黃同年紀老邁嘅爺爺（許英秀 飾）住喺兇猛外父（盧海鵬 飾）嘅屋企。外父係餐廳老闆，阿黃受到老婆嘅監管，並受到外父嘅欺凌。一日，阿黃嘅夢中情人施施（葉倩文 飾）喺餐廳出現，阿黃展開追求，相約施施一齊去菲律賓偷情，而旅途中遇到老婆、老婆嘅朋友（葉麗儀 飾）同外父嘅追捕。

## 演員表
*許冠文 飾 阿黃
*葉麗儀 飾 Shirley
*盧海鵬 飾 外父
*葉倩文 飾 施施
*車保羅 飾 Che
*黎小田 飾 Piarre
*鄒美儀 飾 阿黃老婆
*許英秀 飾 阿黃爺爺

## 出面網頁
*
*
*
*
*
*

## 參考
你的孩子不是你的孩子

，廣東話叫《**你嘅仔女唔係你嘅仔女**》，係台灣公共電視台2018年製作嘅電視劇，喺公視主頻、公視+、Netflix同埋LINE TV同步播映。呢部劇改編自作家吳曉樂嘅同名作品入邊嘅五個故事，分別係〈媽媽的遙控器〉、〈貓的孩子〉、〈茉莉的最後一天〉、〈孔雀〉、〈必須過動〉。
東薈城

**東薈城**（）係香港大嶼山東涌一座商場，鄰近港鐵東涌站同昂坪360東涌站，商場由10層高購物商場，9層高商業大廈同酒店三部分組成，由香港五間發展商：恆隆地產、恆基地產、新世界發展、新鴻基地產同太古地產各佔20%股權嘅Newfoundworld Investment Holdings Limited聯合發展，並由太古地產管理。商場部分喺2000年正式啟用，酒店部分叫做諾富特東薈城酒店，喺2006年初開業。東薈城進行擴建同局部重建喺2019年竣工並分階段開幕，喺2020年1月全面開幕。
差

**差**可以係：
;讀做 caa1
*減數嘅結果
*
*印度人嘅俗稱
*叉電呢個動作

;讀做 caai1
*差人嘅簡稱
羅素彼得斯

**羅素彼得斯**（**Russell Peters**，）係印度裔加拿大演員，1989年出道，2017年攞過國際艾美獎最佳藝術演出獎。

## 出面網頁

* 
* 
* 
* 
*
阿費沃爾基

**阿費沃爾基**（**Isaias Afwerki**，）係厄立特里亞開國元首，由1993年開國一路做總統做到依家。

## 出面網頁
薩摩亞文

**薩摩亞文**（**Gagana faʻa Sāmoa**）係薩摩亞同美屬薩摩亞嘅語言，屬南島語系馬來-波利尼西亞語族，有約莫51萬人用緊。
薩摩亞塔拉

**薩摩亞塔拉**（**Samoan tālā**）係薩摩亞嘅流通貨幣，1967年開始發行，取代紐元。
動物訓練

**動物訓練**（）係指嘗試塑造非人類嘅動物嘅行為嘅過程，會用到古典制約同操作制約嘅技巧。
薩摩亞旗

**薩摩亞旗**係薩摩亞嘅國旗，紅色底，左上角有藍色長方形，上面有代表南十字座嘅五粒白星，比例1:2。
阿差

**阿差**（粵拼：aa³ caa¹）家陣係個粵語區百姓——尤其是香港人——用於南亞裔人嘅口頭稱謂。

解釋詞源嘅理論眾多，可能唔止得一套正確，例如：「aa³ caa¹（粵拼）」起初係某啲南亞話當中，有禮嘅打招呼用語之模仿發音……曾幾何時，香港差人當中有大把嚟自英屬印度嘅南亞人，粵人稱呼佢哋時，會用到個解「差人」嘅「差」字——初頭讀「caai¹（粵拼）」，後來變讀成「caa¹（粵拼）」。而家多咗人認為，呢個詞語用起嚟冇乜禮貌，甚至有歧視意味。家陣，越嚟越來嘅香港人改以南亞裔居民黎稱呼印巴裔人士. 

## 近義詞

**嚤囉差**本嚟係舊時香港對南亞裔差人嘅口頭稱謂，後尾亦可以借代任何南亞裔人。

喺英語地區，尤其是英國，用於南亞人嘅俚語係「**paki**」，頗為冒犯。

## 寫法
#「阿」亦作「亞」或「呀」；
#「差」又寫成「叉」。
#「嚤」同「摩」可互換；
#「囉」通「羅」。
## 攷

類:稱呼
天竺鼠車車

《**PUI PUI 天竺鼠車車**》（）係日本原創嘅電視定格動畫，喺2021年1月5號至3月23號逢星期二喺東京電視台系列細路節目《幼兒電視台》（）播映，總共有12集，每集片長2分40秒。以天竺鼠（）為原型嘅車（）「天竺鼠車車」（）為主角，「PUI PUI」係天竺鼠車車嘅叫聲。

第2期動畫《**PUI PUI 天竺鼠車車 學車篇**》（）喺2022年10月8號至12月24號逢星期六喺東京電視台播出，同樣有12集，每集2分40秒。

## 角色
有5隻固定登場嘅天竺鼠車車：
; 
: 雖然性格隨和，但係偶爾亦會無視駕駛指示。遇見需要幫忙嘅人就會挺身而出。鍾意食胡蘿蔔。
: 原型為導演見里朝希嘅姐姐所飼養嘅天竺鼠。
; 
: 喺本來就好細膽嘅天竺鼠車車入面，亦係屬於特別膽小嘅個性。
: 鍾意對住溫柔嘅駕駛撒嬌，但係亦成日被捲入麻煩事入面，好崇拜如同大姊姊一樣嘅泰迪。
: 鍾意食生菜。
: 第6話因為畀殭屍咬到而變咗殭屍樣貌，但係第10話變返原貌。
; 
: 既認真又富有好奇心，雖然身上貼住新手駕駛標誌，但係總係期待住畢業嗰日。
: 相對其他天竺鼠車車比較自大，好唔擅長對付猫。
: 第10話撕去新手駕駛標誌並被噴成附有動畫角色嘅「痛車」。第12話變返原貌。
; 
: 行為優雅又端莊，卻有意想不到嘅強大身體能力。
: 鍾意將自己打扮得好靚、亦好關注流行趨勢，夢想能夠成為世界第一嘅高級天竺鼠車車。
; 
: 總之咩都鍾意食、亦好愛動。脫線嘅個性令佢從來唔會覺得驚。
: 經常做啲令人意想不到嘅嘢，係一個總係令大家嚇一跳嘅麻煩製造者。

## 參考
哥倫比亞旗

**哥倫比亞旗**係哥倫比亞嘅國旗，由上到下係黃、藍、紅三色，而黃色佔咗一半，比例2:3。
沒有牆的世界

《**沒有牆的世界**》（）係香港電台電視部拍攝製作嘅時裝劇集系列。

呢套劇系列一共分咗6輯：第1輯叫做《**沒有牆的世界**》，一共分咗10集；第2輯叫做《**沒有牆的世界II**》，一共分咗8集；第3輯叫做《**沒有牆的世界III**》，一共分咗8集；第4輯叫做《**沒有牆的世界IV**》，一共分咗7集；第5輯叫做《**沒有牆的世界V**》，一共分咗10集；第6輯叫做《**沒有牆的世界VI**》，一共分咗10集；第7輯叫做《**沒有牆的世界VII - 閃亮舞台**》，一共分咗8集。

另外，因應武漢肺炎疫情，第7輯特別版叫做《**沒有牆的世界VII - 同行抗疫**》，一共分咗5集3分鐘網上短劇。

## 每集主題
### 第一輯

### 第二輯

### 第三輯

### 第四輯

### 第五輯

### 第六輯

### 第七輯
沒有牆的世界第七輯邀請咗彭秀慧同張錦程飾演一對情侶，其中張錦程嘅角色係演一名輪椅人士。二個係1995年演出舞台音樂劇之後相隔24年再次合作。

2020年3月4號，隨住通訊事務管理局撤銷要求香港免費電視必須播放港台節目嘅指示，令本輯第6集成為最後一個喺無綫電視翡翠台播放嘅港台節目。

### 第七輯（特別版）

## 睇埋
*弱勢社群

## 參考

## 出面網頁
*香港電台官方網站 - 沒有牆的世界
*香港電台節目網站 - 沒有牆的世界
*香港電台官方網站 - 沒有牆的世界II
*香港電台節目網站 - 沒有牆的世界II
*香港電台官方網站 - 沒有牆的世界III
*香港電台節目網站 - 沒有牆的世界III
*香港電台節目網站 - 沒有牆的世界IV
*香港電台節目網站 - 沒有牆的世界V

類:香港電台電視劇集
年曆書

**年曆書**（**Almanac**）係每年出版嘅書，收錄對嗰一年嘅氣候預測、日出日落時間、潮汐表、天文現象等等同曆法有關嘅資料。

中華文化入面嘅通勝，都可以算係一種年曆書。
單一制

**單一制**係種政治體制，主權國入面只得一個政治實體，中央政府有絕對權力，同聯邦制相對。
冠狀病毒科

**冠狀病毒科**（***Coronaviridae***）係網巢病毒目下面嘅一個科，下面有正冠狀病毒亞科同勒託病毒亞科兩個亞科。
Waitrose

**Waitrose**（百佳超級市場翻譯做**維狄**）係英國一間連鎖超市，依家係約翰路易斯合夥公司嘅子公司。總部喺伯克郡布拉克內爾。截至2014年2月，包括20間little Waitrose在內，佢喺全英國有317間分店，佔據英國超市市場5%嘅百分比，係英國第六大雜貨零售商。

## 參考
Sainsbury's

**Sainsbury's**係英國第二大連鎖超市公司，佔英國市場百分比大約16%。總部喺倫敦市霍爾本嘅霍本圓環。呢間公司亦經營財產同銀行業務。

## 參考
馬莎

**馬莎百貨**（**Marks & Spencer**，有時亦標記為**M&S**、**Marks and Sparks**、**Marks**、**Marks's**）係英國一間零售商，總公司喺倫敦，依家喺全世界超過30個國家設有大約760間分店。馬莎百貨係英國最具代表性嘅連鎖商店之一，至2007年3月為止，英國境內擁有520間分店，同時亦係英國最大嘅服裝零售商，而食品銷量亦佔咗好大比重。大部分分店都以銷售服裝同食品為主，而馬莎百貨亦開始銷售家用品，例如寢具織品，但係銷售仍然以前兩者為主。

喺1998年嗰時，馬莎百貨成為英國第一間稅前盈餘超過十億英鎊嘅零售商，但係之後短短幾年時間，開始陷入危機，直至依家仍未完全回復過去嘅水準。2007年，馬莎百貨嘅營業額又再次開始成長，獲利亦立即提升，但係依家馬莎百貨嘅營業額仍然去唔到Tesco嘅四分之一，Tesco係依家英國獲利最高嘅零售商。

## 參考
銀齡帥靚正

《**銀齡帥靚正**》係香港賽馬會慈善信託基金贊助，由香港電台電視部聯同流金頌同香港中文大學賽馬會老年學研究所製作嘅電視節目，由李司棋旁白，共十集，推廣晚年生活嘅正面訊息，提升大眾對人口老化問題嘅關注。五集重點節目喺2015年6月30號起逢星期二夜晚七點喺無綫電視翡翠台播出，全套十集一個鐘加強版喺2015年8月12號起，逢星期三夜晚八點半喺港台電視31播出。

## 簡介
節目以紀錄片、個案專訪、同長者互動遊戲嘅形式，讓大眾認識長者喺人口老化嘅社會裏面面對嘅唔同議題，當中包括理財、院舍從業員嘅情況、照顧患有腦退化嘅長者、長者用品同家居設計、獨居生活、退休後嘅生活同工作、長者同家人嘅關係同老朋友等。

## 每集一覽

## 出面網頁
*香港電台網站 : 電視|銀齡帥靚正
Co-op Food

**Co-op Food**，以前叫**the Co-operative Food**，係一間英國食品零售商。2016年大約佔英國雜貨市場6.6％。

Co-op Food係英國一間鏈鎖超級市場，係Co-operative Group擁有。佢哋主要賣食品同日常用品。Co-op Food嘅特色就係佢哋好多嘅店鋪都係社區型嘅，所以你會見到好多喺住宅區或者郊區嘅Co-op Food。佢哋除咗賣一般嘅食品外，都會有自家品牌，又或者會有一啲有機食品或者公平貿易嘅產品。

Co-op Foods 嘅自有品牌叫做 "Co-op"，有食品同非食品產品，包括雜貨、飲品、冷凍食品、糕點、清潔劑、生活用品噉，價格通常會比較低。

Co-op Food亦都係一間有社會責任嘅企業。佢哋有一個叫做"The Co-op Way"嘅政策，話佢哋會尊重人權、保護環境、同埋提供公平嘅工資。佢哋重會將一部分嘅利潤捐贈比社區，或者支持一啲社區嘅計劃。
Bii Your Light

《**Bii Your Light**》係臺灣歌手畢書盡出嘅第五張大碟。喺2017年10月5號由福茂唱片發行。

## 簡介
呢隻碟收錄咗10隻歌。

## 曲目

## 參考

## 出面網頁
*
Sasha Xuman

**Sasha Xuman**，係俄羅斯音樂製作人、樂隊主唱、音樂製作公司老闆。2009年，佢同Ilya Sosnitskiy組咗個叫嘅樂隊。佢亦都係該樂隊嘅主唱。佢係Xuman Records音樂製作公司嘅老闆。

## 音樂作品
### 個人製作作品
*Kristian Kostov—Get it

### 同樂隊嘅作品
;專輯
* 2011 — Golden Age
* 2013 — 49 Nymphomaniacs (EP)
* 2015 — The Mask Gains Over Man

;單曲
* 2010 — Panic
* 2012 — Play

## 參考

## 出面網頁
*
*
彩虹交匯處 (電視節目)

《**彩虹交匯處**》係由香港電台電視部2017年製作嘅電視節目，以特殊性取向（例如：同性戀）為題材，製作目的係希望令到公眾了解呢類人嘅真實情況，提升大家喺日常生活當中同佢哋接觸、交流同相處嗰陣嘅敏感度，減少對佢哋嘅偏見同歧視。

節目形式分為兩部份，前半部係真實個案改編嘅實況戲劇，後半部係五十位嚟自社會唔同階層嘅現場觀眾，喺睇完嗰集嘅劇之後，主持人會分別問佢哋三條假設性問題，希望觀眾可以思考當中嘅問題，之後主持人會分享佢哋嘅觀點。

## 每集一覽

後半部「易地而處」環節，由彭晴主持。

## 出面網頁
*香港電台網站 : 電視|彩虹交匯處
情感親密

**情感親密**（**emotional intimacy**）係人際關係嘅一個概念，指人之間覺得彼此之間有幾接近，包括咗願意向對方吐露自己嘅情緒以及同對方互惠互助呀噉。
Petio Kostadinov

**Petio Kostadinov**係保加利亞音樂製作人、編曲人。

## 音樂作品

;編曲：
*Kristian Kostov《I See Fire》

## 參考

類:音樂製作人
類:保加利亞人
Giant超市

**Giant超市**（**GCH Retail (Malaysia) Sdn Bhd**，舖頭名顯示**Giant Hypermarket**）係一間主要喺馬來西亞、新加坡同汶萊開設嘅大型連鎖超市同零售連鎖店，印尼、柬埔寨同越南亦有分店。喺2016年，Giant超市係馬來西亞最大連鎖超市集團。

## 參考
宋睿 (音樂人)

**宋睿**（；），係中國音樂製作人、作曲家。

## 音樂作品

*楊坤、TFBOYS《不息之河》（作曲）
*楊坤、華晨宇《掛彩》（合作作曲）
*楊坤《走進心時代》大碟編曲：
**《空白的緣份》
**《灰鳥》
**《光的版圖》
**《無盡的旅途》

## 參考
關山 (編劇)

**關山**（；；），係中國編劇人、填詞人。佢喺中央戲劇學院戲劇文學畢業。

## 經歷
佢負責過《金沙》同《蝶》嘅音樂劇。

## 作品

### 音樂劇
*《金沙》
*《蝶》

### 電視劇
*《中國刑警》
*《零距離》
*《生存之民工》
*《我非英雄》
*《刀鋒1937》

## 參考
娃娃

**娃娃**喺語體中文上指孲𤘅子、細路，亦可以係：

## 玩具
* 公仔，模仿人或動物形狀嘅玩具

## 電影
* 娃娃 (電影)，一部1991年嘅台灣電影

## 人
* 陳玉貞，台灣填詞人
* 魏如萱，台灣女歌手
* 金智娟，台灣女歌手
* 潘迎紫，台灣女演員
* Ayawawa，中國大陸網絡紅人、作家、情感諮詢師
陳玉貞

**陳玉貞**（；筆名**娃娃**；），係臺灣填詞人、藝人經理人。佢製作過超過500張唱碟、填詞作品有800幾個。

## 經歷
1983年，佢幫費玉清寫嘅《一剪梅》攞到「好歌大家唱」嘅最佳歌詞獎。

## 參考
同行者

《**同行者**》（）係香港電台電視部2016年製作嘅單元劇，描寫現今社會、家庭、個人等問題，同埋社工喺當中嘅角色同專業工作。透過故事，期望反映現時嘅社會問題，亦呈現社工嘅工作真實情況。

## 簡介
六集單元劇由真實個案改編，題材包括：青少年深宵外展服務、長者服務、小學輔導服務、家庭及綜合服務、青少年戒毒服務、復康服務，故事描寫現今社會、家庭、個人等問題，表達出社工點樣以愛同服務使用者結伴同行，令生命得到轉化，重拾希望。

## 每集一覽

## 出面網頁
*香港電台網站 : 電視|同行者
火星電台

**火星電台**（），係中國大陸樂隊、音樂製作組合。樂隊由曾宇同黃少峰組成，喺1997年成立。

## 經歷
2017年，火星電台發行同名專輯《火星電台》並入圍第28屆金曲獎最佳演唱組合獎。2019年，參加北京衛視《中歌會》；同年7月，佢哋憑住《寶貝瘋客》被提名第三屆唱工委音樂獎「年度組合/團體獎」。

## 音樂作品
### 作曲
*劉若英《所有相愛的人啊》
*陳奕迅《娛樂天空》

### 製作
*周迅《花好月圓》
*向洋《排過的隊》

## 參考

## 出面網頁
*
Loren Allred

**Loren Allred**，係美國女歌手、詞曲作家同鋼琴家。

## 音樂作品
### 唱碟

### 《[[The Voice: 完美SING戰]]》參賽曲目
* "You Know I'm No Good"
* "All Around the World"
* "Need You Now"
* "When Love Takes Over"

### 單曲
#### 跨刀演唱

### 其他上榜同認證歌曲

### 客串出演

## 註


## 參考

## 出面網頁
*
畢見晟

**畢見晟**（；；；），係中國音樂製作人。佢喺中央音樂學院畢業。

## 經歷
佢參與過陳楚生「一見如故」全國巡回演唱會嘅製作。

## 音樂作品
;編曲：
*陳楚生《思念一個荒廢的名字》、《魚》同《旅途》

## 參考
彭飛 (音樂人)

**彭飛**（），係中國音樂製作人、小提琴家、作曲家。佢喺上海音樂學院同海牙皇家音樂學院畢業。

## 經歷
2015年，佢憑住《夜晚的貓們》攞到第26屆金曲獎演奏類最佳作曲人獎；同時佢出嘅《第三個月》專輯都入圍咗嗰屆嘅演奏類最佳專輯製作人獎同演奏類最佳專輯獎。佢出過《最後一頭戰象》原聲專輯。佢做過《中國好歌曲》嘅編曲指導。

## 音樂作品
### 作曲
*Erika專輯：
**《	Traveling》
**《避不開》
**《Thinking Of Me》
**《我們不是》
**《星閃閃》

### 編曲
*劉歡《秋語》同《從前慢》
*劉歡《新九拍》大碟：《港灣》
*周華健《江湖新能量》大碟：《唱念愛》同《她》
*蔡健雅《美味人生》大碟：《當你老了》

## 參考

## 出面網頁
*
郭一凡

**郭一凡**（；），係中國男歌手。佢喺孔祥東音樂學院畢業。

## 經歷
2012年，佢參加東方衛視《星動亞洲》，並攞到亞洲區第4、「亞洲之星」同埋「星動之星」。2013年，佢出咗第一隻唱碟《見習歌神》。2014年5月，佢出咗《說走就走的旅行》單曲。

2014年，佢參加《中國好歌曲》第一季，成為蔡健雅戰隊學員。

## 參考

## 出面網頁
*
心臟 (歌)

《**心臟**》係由關山填詞，三寶作曲，劉岩同林靜演唱。

## 簡介
呢隻歌係音樂劇《蝶》入面嘅其中一個唱段嚟。呢隻歌之後收錄喺《蝶 音樂劇紀念原聲輯》專輯發行。

## 翻唱
*阿雲嘎，喺湖南衛視《聲入人心》第二期演唱
*周奇，喺湖南衛視《聲入人心2》第一期演唱
*聲入人心男團，喺湖南衛視《歌手2019》第七期演唱，並攞到嗰集觀眾票選第二名

## 參考

## 出面網頁
*劉岩同林靜《心臟》喺音樂劇嘅演出
女爵 (歌)

《**女爵**》係由吳青峰填詞同作曲，李雨寰編曲，楊乃文演唱。呢隻歌收錄喺《女爵》專輯入面。

## 簡介
佢出席第七屆唐寧茶調飲大賽唱過呢隻歌為參賽者打氣。2017年，林憶蓮喺浙江衛視《夢想的聲音2》第九期唱咗呢隻歌。2019年，楊乃文喺湖南衛視《歌手2019》第七期再唱呢隻歌，並攞到嗰集觀眾票選第七名。

## 參考

## 出面網頁
*楊乃文《女爵》官方影片
夜盲

**夜盲**（），俗称**發雞盲**，係喺夜晚或者比較暗嘅環境入面對眼睇唔清楚嘢嘅病，可以分先天同後天，其中後天常見原因係缺乏維他命A。
癲牛病

**癲牛病**，又叫**瘋牛症**、**瘋牛病**，學術上叫**牛腦海綿狀病變**，係種感染牛嘅腦病，由朊毒體引發。
東北高加索語系

**東北高加索語系**，係世界上其中一個語系，主要分佈俄羅斯達吉斯坦、車臣共和國、印古什，同埋阿塞拜疆北部。
西北高加索語系

**西北高加索語系**，係世界上其中一個語系，主要分佈俄羅斯阿迪格、卡巴爾達-巴爾卡爾、卡拉查伊－車刻斯。
李世隆

**李世隆**（**Dragon Li**），香港親中陣營政治人物，民建聯成員，2016至2019年葵青區議員（石蔭選區），現任環境及生態局局長政治助理（繼承區詠芷）。

## 從政經歷
佢喺2015年香港區議會選舉擊敗咗民主黨嘅尹兆堅，攞到2,907票，成為區議員。但喺2019年，親中派因為力撐逃犯條例修訂草案而選情大受打擊，屬親中派民建聯嘅李世隆亦被捲土重來嘅泛民主派尹兆堅以4,890票擊敗，而李世隆自己就得到3,730票。

佢喺2016年第6屆香港立法會選舉入面，排喺陳恒鑌、郭芙蓉名單入面嘅第三名。

## 爭議
### 2015年區選抹黑、種票、舞弊疑雲
喺2015年香港區議會選舉，多個選區，包括李世隆贏咗嘅石蔭選區都出現咗一啲種票舞弊疑雲。例如，落敗咗嘅尹兆堅就曾經話，呢一區選舉出現選舉舞弊、非法行為、大規模種票嫌疑、選民人數無故激增，導致佢以53票敗選。尹兆堅又話，李世隆喺選舉期間違反房署規定喺區內派發抹黑單張，但房署坐視不理；加上民建聯同工聯會成員喺選舉期間誹謗佢。

### 涉嫌違反私隱條例
喺2017年11月，多個媒體報道，李世隆向居民發放問卷，要求佢哋填寫個人資料先可以換取月曆，又話呢啲資料會用作日後聯絡之用，結果被投訴。嗰啲有關嘅單張又以「石蔭邨／石蔭東邨屋邨管理諮詢委員會委員」身份發出，表達非常含糊，做法被質疑誤導居民，令居民誤以為單張係房屋署或者邨管會發出嘅問卷調查。個人資料私隱專員公署回應嘅時候話，質疑事件或已經違反私隱條例。最終李世隆需要已將收回嘅問卷銷毀。

## 參考

類:香港政府官員
沙撈越報告

《**沙撈越報告**》（）係以報導馬來西亞沙撈越州新聞為主嘅獨立網絡媒體，2010年由記者凱麗·魯卡瑟·布郎所創，總部設喺英國倫敦。

佢喺2015年因為揭發一馬醜聞（1MDB），而俾馬來西亞國民陣線政府封網，直到2018年第14屆馬來西亞下議院選舉政權輪替先至獲解封。

## 參考
克萊兒·芮卡索

**克萊兒·芮卡索**（，）係出生於馬來西亞（今日嘅沙撈越）嘅英國調查報導員，網絡媒體《沙撈越報告》同埋自由沙撈越電台創辦人。佢創辦嘅電台以揭露沙撈越政治醜聞同埋一馬醜聞見稱。

## 個人榮譽
2016年3月，美國商業雜誌《財富》將凱麗列為「全球50名最偉大嘅領袖」之一，以肯定佢2015年揭露一個馬來西亞發展有限公司醜聞嘅努力。

## 著作
* 《沙撈越報告：踢爆一馬案嘅內幕》（The Sarawak Report: The Inside Story of the 1MDB Expose）

## 參考


## 出面網頁

類:記者
類:英國人
神經反向傳播

**神經反向傳播**係指神經元動作電位產生嘅電壓峰順住軸突傳播（正常傳播）同時，胞體生成嘅另一脈衝向樹突或者樹突幹（dendritic arbor）啲（apical portions）傳播，嗰度係產生大部分原始輸入電流嘅。除開啲動作電位嘅主動反向傳播外，仲有被動嘅（electrotonic potential）個反向傳播。即管有足夠嘅證據證明到存在有動作電位反向傳播住，但仲有好大爭議詏緊關於啲動作電位嘅功能與及啲電位深入啲遠端樹突嘅程度。
星洲日報

《**星洲日報**》（）係馬來西亞第一大華文報章。

## 爭議同批評
### 侍從媒體
《星洲日報》枕住以嚟嘅老編傾向於支持國陣嘅情況。喺國陣執政時期，星洲喺國陣一黨優勢嘅情況下，同政府保持默契，並建立如互利共生嘅關係。喺中文報業近乎畀世華集團壟斷嘅情況下，《星洲日報》作為馬來西亞最大嘅華文報章，仍因介入政治鬥爭，而將手上嘅媒體公器私用，提供一面倒嘅消息同言論給社會大眾。

### 發布被修改過嘅相事件
1999年11月23號，英國廣播公司（BBC）報導《星洲日報》為篡改相公開道歉，理由係修改咗一張1995年嘅相，將前馬來西亞副首相安華喺國陣嘅領導人中刪除，再以當時嘅副首相阿布都拉·巴達威嘅人頭相取代。《星洲日報》總老編劉鑑銓承認修改相違反咗新聞業嘅基本原則，稱該錯誤係由個初級副老編覺得安華已經唔再係國陣陣營，所以認為安華唔啱出現喺嗰張相中，副老編無政治動機，並強調圖片唔係意味住反映事件嘅真實性，並為有關事件喺網絡論壇上刊登道歉啟事。

### 報導行動黨有意加入國陣事件
2013年5月10號，《星洲日報》一篇題為「林吉祥：可同國陣組聯合政府」，畀群眾解讀成民主行動黨有意取代馬華公會並加入國陣，令行動黨資深阿頭林吉祥成為「箭靶」，慘被網民斥責背叛人民。之後林吉祥召開記者會時重申，行動黨絕對唔會取代馬華，加入國陣，並稱《星洲日報》嘅呢個大標題少不免會誤導讀者認為係行動黨要同國陣組成聯合政府。

### 自我審查
2019年4月15號，《星洲日報》喺佢嘅Facebook副刊專頁「活力副刊吹水站」貼出一張向香港反送中運動致意「祝福香港」嘅版面相，內容為一名右眼受傷嘅香港女子，同埋其他14張蒙眼抗爭者嘅相合輯。最終《星洲日報》副刊《快樂星期天》無刊登「祝福香港」嘅版頁，改為刊登一則威士忌內容。總編輯郭清江否認撤咗「祝福香港」版頁，佢解釋網上版內容唔一定會刊登喺報紙上面，促請記者唔好炒作呢個新聞。

### 錯誤報導劉鎮東言論指控
2019年7月29號，時任馬來西亞國防部副部長劉鎮東嗌名《星洲日報》喺佢尋日共華小教學樓同綜合禮堂落成典禮上，喺佢回應華小學爪夷文嘅致辭報導中，直斥《星洲日報》喺報導添加「小題大做」嘅標題同內容係惡意捏造新聞。劉鎮東澄清，佢喺回應華小學爪夷文課題嘅時候，從未講過「小題大做」四個字，但報導標題就直接排版成「劉鎮東：小題大作」，批評要報標題同新聞引言係生安白造。《星洲日報》於30號認係報導錯誤，稱有關報導喺內部查證下，係有關主任喺改稿時濟詮釋所造成，並冇任何議程或者惡意，並喺其網站同城晚報上刊登道歉啟事。

### 香港反送中運動襲擊校車假新聞
2019年11月13號，《星洲日報》轉載報導《環球時報》所報導嘅香港示威者喺反送中運動襲擊校車假新聞，並附上校車著火嘅假照片。該新聞最終被證實係假新聞，《星洲日報》最終承認喺未完成證實之前就轉述該報導，並喺網絡上公開道歉。

### 改寫陸兆福專訪內容
2021年5月3號，《星洲日報》轉載一篇《當今大馬》訪問民主行動黨陸兆福嘅報導中，冇註明報導來源，並將專訪嘅內容改寫，惹嚟陸兆福同《當今大馬》嘅批評。陸兆福澄清佢冇接受《星洲日報》訪問，批評內容當中有好多唔符合事實嘅報導，促請喺報導新聞時，嚴守媒體操守。《星洲日報》當日都認錯誤，隨後將報導撤下。

### 其他批評
* 資深媒體人莊迪澎：《星洲日報》之可惡，就將一切嘅批評都「個人化」－－舉凡嚴厲唱《星洲日報》者，都歸類為有人格缺陷之人。而且，傲慢、獨裁卻自卑，造就咗好勇鬥狠、民主素養貧瘠嘅報社主管，其結果就係按媒體嘅公共性格，令之淪為呢啲揸手輿論地頭嘅人任意攞嚟「罰」異己嘅私人利器。（2014年7月21號）
* 民主行動黨秘書處：《星洲日報》唯標的就係打低行動黨，星洲日報嘅歷史脈絡充滿住國陣掛鉤收編嘅事實，從馬華公會收購南洋報業再轉賣畀星洲組成世華媒體，幾乎壟斷咗中文報業，從根本上星洲嘅基因就唔可能中立。就星洲就係錫反對黨（馬華）嘅報系。（2019年9月）

## 參考
親華派

**親華派**（），亦叫**親華者**，係指對中華文化或者中國人表現出強烈興趣或者愛嘅人。

因為中華民國同中華人民共和國都自認為係中國嘅合法代表，親近中國文化同親近中華人民共和國，有時會產生混淆。喺日本，成日將「」翻譯成「」以同親中派進行區別，後者特別指對中華人民共和國友好嘅人物，而前者強調文化方面嘅友好，例如同岡崎久彦都有好深嘅漢學素養，同時亦認為學習中國史嘅重要性，但係佢哋對中國共產黨都持有批判態度。

## 參考
在晴朗的一天出發

《**在晴朗的一天出發**》（簡稱：**晴朗**；）係香港商業電台喺2004年10月4日開始推出嘅晨早節目，用嚟取代《風波裡的茶杯》同《男上女下》。節目由商業一、二台分別播出唔同版本。

節目嘅主題曲由開播開始沿用至依家，林海峰喺2018年10月2號嘅商業二台節目中講到，音樂由梁基爵製作。

2021年1月27號，叱咜903 DJ 雲妮喺佢嘅節目《雲妮鍾情》入面透露，前商台總監俞琤某日聽到山口百惠嘅歌《いい日旅立ち》（中文譯名《在晴朗的一天出發》）。佢覺得呢首歌曲嘅中文譯名譯得好好，所以決定將呢首歌名將來要成為晨早節目嘅節目名。相信就係《晴朗》節目名嘅靈感來源。

## 播放時間同主持
### [[雷霆881]]
*播放時間：星期一至星期五　08:00-10:00
**主持：陳志雲、郭志仁、陳聰、楊樂笙（每集由兩至三位輪流主持）
**曾主持一台《晴朗》：林裕茵、Paul、潘小濤、江麗芬、阮子健、黃偉民、盧覓雪、陶傑、施南生、張楚勇、魯桂欣、黃永、楊振耀、林子傑、羅拉、陳廷暉、李慧玲、陳振邦、周博賢、黃潔慧、謝遜、符靜琳、黃日安、布廷瑋、王敬蓮、陳彥婷、麥詠宜、李兆綸、江慧楓、吳詠希、吳浩賢 、張子君

#### 《晴朗早晨全餐》
*播放時間：星期一至星期五　06:30-07:00同07:15-08:00
**主持：李兆綸、楊樂笙、黃偉康、王詠瑤（每集由兩位輪流主持）
**曾主持《晴朗早晨全餐》：梁佩鳳、Choco、吳詠希、張子君

#### 《每日主題》部份
*播放時間：星期一至星期五　07:15-07:30
*星期一，財經是緊的
*星期二，識食厚多士
*星期三，早起大鐵人
*星期四，朝食科技
*星期五，唔定

### [[叱咤903]]
*播放時間：星期一至星期五　08:00-10:00
**主持：林海峰、阮子健、盧覓雪
**曾主持二台《晴朗》：吳君如、杜汶澤、鄒凱光、朱薰、潘小濤
**曾經代替主持二台《晴朗》：鄒凱光、余迪偉、谷德昭、張達明、謝昭仁、張家豐（阿喱）、健吾、陳淑莊、馬啟仁、周博賢、彭浩翔、彭秀慧、柳俊江、魯桂欣、李克勤、泰山、蔡文堅、森美、潘小濤、梁柏堅、謝茜嘉、何利利、黃永

#### 《早安，同學早》部份
*播放時間：星期一至星期五　07:00-08:00**（取消咗）**
**曾主持晴朗《早安，同學早》：急急子（2011年9月12號至2013年5月10號、2018年3月1號至2018年3月2號）、西瓜（2013年5月13號至2018年2月28號）

類:雷霆881節目‎
類:叱咤903節目‎‎
東方日報 (馬來西亞)

《**東方日報**》，係馬來西亞一間綜合華文報紙，總社座落喺馬來西亞首都吉隆坡，喺2002年9月29號創刊，創辦人為已故出名企業家拿督斯里劉會幹，佢同時亦係啟德行集團（KTS Group）嘅前領導者。2021年4月16號，呢個報型轉為電子報，並結束佢紙版印刷。呢份報嘅格言係「《東方日報》是一份敢報導真相、獨立、中立的中文日報；讓公眾看到新聞事件真相，真正的人民喉舌」。

2020年4月，《東方日報》受到武漢肺炎所影響，佢業務呈現斷崖式下滑而宣佈轉型計劃，暫停出版周末紙版印刷，只會保留星期一至五嘅報紙出版。

喺經歷咗18年嚟嘅報導生涯同科技不斷更新沖擊下，《東方日報》最終不敵武漢肺炎疫情嘅影響，喺2021年4月16日宣佈最後一次出版後，佢哋嘅紙版印刷正式走入歷史，改為轉攻網絡新聞。

## 活動
創報無耐，《東方日報》籌劃同主辦咗一系列同文化以及教育有關活動。
 
為咗令華人仔女能夠以中文同母語學習新知， 延續中華文化，《東方日報》喺全馬各地發起咗「華小增報運動」、「百萬獻華小」、「獨中生看東方」運動，聯合華人社團同華人領袖，以免費、半價以及捐增方式，將報章同義款送去華文學校，令到華人仔女可以接觸到最新嘅知識同學習華文母語。

## 參考

## 出面網頁

*東方日報新聞網
龍運巴士E43線

**龍運巴士E43線** () 係香港一條巴士線，來往粉嶺（華明）同東涌發展碼頭，途經粉嶺南、聯和墟、天平邨、清河邨、吐露港公路、青沙公路、東涌北及東涌市中心，回程繞經青衣市中心，只提供星期一至五朝早同下晝繁忙時間分別提供兩班去大嶼山同兩班去北區方向嘅服務，**但係唔經[[香港國際機場|機場]]同機場後勤區**。

E43線喺2021年5月10號投入服務，試辦六個月至同年11月9號。

## 服務時間同班次
*星期一至五：
**粉嶺（華明）開：06:00、07:00
**東涌發展碼頭開：17:30、18:30
:星期六、日同公眾假期唔提供服務

## 收費
*全程收費：$17.0
*由青馬收費廣場去東涌發展碼頭：$10.8
*過咗北大嶼山公路後去東涌發展碼頭：$3.6
*過咗粉嶺公路後去粉嶺（華明）：$4.7

## 行車路線
***粉嶺（華明）開**經：雷鳴路、偉明街、華明路、百和路、馬會道、沙頭角公路、粉嶺樓路、馬適路、天平路、天平邨巴士總站、天平路、馬適路、掃管埔路、百和路、清曉路、保健路、粉錦公路、粉嶺公路、吐露港公路、大埔公路－沙田段、青沙公路、青衣西北交匯處、青嶼幹線、北大嶼山公路、東涌東交匯處、怡東路、迎禧路、文東路、惠東路、東涌海濱路、順東路、達東路、順東路及東涌海濱路。
***[[東涌發展碼頭]]開**經：東涌海濱路、順東路、達東路、順東路、東涌海濱路、惠東路、文東路、迎禧路、怡東路、東涌東交匯處、北大嶼山公路、青嶼幹線、青衣西北交匯處、青衣北岸公路、担杆山交匯處、青敬路、青衣鄉事會路、青衣路、青沙公路、城門隧道公路、大埔公路－沙田段、吐露港公路、粉嶺公路、粉錦公路、保健路、清曉路、百和路、掃管埔路、馬適路、天平路、天平邨巴士總站、天平路、馬適路、粉嶺樓路、沙頭角公路、馬會道、百和路、華明路及雷鳴路。

### 沿線車站

## 問題
龍運巴士一直話「A43線繁忙時間仲有剩餘載客空間」而拒絕開辦呢條線，甚至龍運推出多項同A43有關嘅轉乘優惠，務求利誘乘客放棄爭取開辦E線，喺多番爭取下，終於喺2017年提出有關E43路線嘅計劃，但係相關走線引起咗北區區議會嘅批評，因為走線幾乎避開北區主要服務範圍，龍運可能藉客量不足為由意圖喺試驗期結束後取消呢條線。

### 走線過長
首日第二班車0700喺華明邨開出要需時126分鐘，09:06先去到東薈城。呢條線唔行較為直接嘅大欖隧道或者屯門赤鱲角連接公路，反而用較長同朝早成日塞車嘅吐露港公路同尖山隧道，回程更加要兜入青衣，所以畀議員同網民批評。而且，呢條線喺粉嶺華明開出之後要向北繞經上水，再南行落粉嶺公路，令部分北區居民覺得「龍運巴士玩緊佢哋，超級過份」。當中，有區議員建議將呢條路線改經大欖隧道或者屯門赤鱲角隧道公路，以及增加轉乘優惠。

### 轉乘陷阱
有網友首日試搭呢條線報料，話佢喺青馬收費廣場冇任何去機場後勤區嘅E線轉乘優惠，要收全價，令到總車資起碼要$27.8。同九巴查證後，原來去東涌方向嘅E43線只可以同唔入機場後勤區嘅龍運巴士提供免費轉乘，即係E31、E32A、E34X同埋E34P。畀北區居民批評「龍運如此轉乘陷阱又小家又賤格」。

## 參考

## 出面網頁
*龍運E43線官方網站路線資料
美國之音

**美國之音**（，英文：Voice of America），係對外設立同資助嘅國有非軍事國際廣播宣傳機構，喺1942年2月成立。
吐火羅人

**吐火羅人**（，英文：Tocharians）係個古民族，原先聚居喺新疆塔里木盆地一帶。

類:古民族
漸近線

曲線嘅**漸近線**（，英文：Asymptote），係一條線，使到曲線同呢條線之間嘅距離接近零，因為x同y座標度嘅其中一個或兩個座標趨近無窮大。
數碼電路

**數碼電路**（，），又或者叫**數碼集成電路**，係指用數碼方式嚟傳達訊號嘅電子電路；相對於用模擬方式傳訊嘅模擬電路。研究「點樣設計數碼電路」嘅電子學子領域，就係所謂嘅**數碼電子學**（）。

數碼電路係廿一世紀初電腦同電訊嘅重要根基：喺概念上，一吓數碼訊號由一個離散（discrete）物理量集建構成，表示一連串離散嘅數值－吓數碼訊號嘅一個可能數值（例如 0）同下一個可能數值（例如 1）之間實會有個最細嘅可能差距，冇話斬件到幾細都得，例如數值冇得係 0.5；呢種訊號喺廿一世紀初嘅數碼電腦同各種電子架生當中好常用－呢啲機械會傳一串串由**有電**（1）同**冇電**（0）組成嘅訊號，並且用呢一串串嘅數值表示一啲資訊，用唔同嘅 1-0 組合代表唔同嘅符號，例如 **0000** 表示英文字母 A，**0001** 表示字母 B... 呀噉，達致「用連串電流傳達信息」噉嘅效果。

喺實際應用上，數碼電路可以搵邏輯門（logic gate）等嘅電子元件砌出嚟。响廿一世紀初，數碼電路可以話無處不在咁滯，電腦、智能電話以至遊戲機等嘅科技產品都會用到數碼電路，而數碼電子學亦自然成為咗電子工程等領域上嘅必備知識之一。

## 基礎

數碼訊號（digital signal）係訊號嘅一種。一個數碼訊號由一個離散（discrete）嘅物理量集建構成，表示一連串離散嘅數值－一個數碼訊號嘅一個可能數值（例如 0）同下一個可能數值（例如 1）之間實會有個最細嘅可能差距，冇話斬件到幾細都得（例如數值冇得係 0.5）。數碼訊號喺廿一世紀嘅數碼電腦同各種電子架生當中好常用：呢啲機械會傳一串串由**有電**（1）同**冇電**（0）組成嘅訊號（好似下圖噉），並且用呢一串串嘅數值表示一啲資訊，簡單講就係唔同嘅 1-0 組成代表唔同嘅符號，當中「符號」包括咗羅馬字母同數字呀噉（詳情可以睇吓 ASCII 同 Unicode）；另一方面，亦都有啲數碼訊號做法係有三個或者以上嘅可能數值嘅。

數碼訊號之所咁常見，係因為呢種訊號有好多好處。數碼訊號其中一個最大嘅好處就係相對冇咁易受雜音影響－喺現實世界，一個訊號喺傳送嘅中途梗會或多或少噉受到干擾，跟住會走少少樣：
*如果個訊號係模擬訊號（睇下面），個訊號嘅準確性實會（機率 = 100%）受影響；
*相比之下，如果嗰個訊號係數碼訊號嘅話，個系統嘅設計者可以（例如）事先設定好部收訊號用嘅機械，叫部機跟「如果電壓值細過 V_t，就當個訊號係 0」同「如果電壓值大過 V_t，就當個訊號係 1」噉嘅規律行事；假想傳訊號嗰一刻，個訊號嘅可能數值分別係 V_0 同 V_1；理論上，如果 |V_t - V_0| 同 |V_t - V_1| 呢個數值夠大，就算接收到嗰個訊號受干擾走咗樣，最後得到嘅資訊都唔受影響。
好似係下圖噉，下圖 Y 軸表示收到嗰吓訊號嘅電壓值。喺現實世界，訊號實會受到干擾，所以實際收到個訊號近乎冇可能會完全等如一個特定數值。

數碼訊號可以由模擬訊號轉化而成：舉個例，家陣有部機，佢喺每個時間點會收一個數值係連續（可以係小數點後 n 個位）嘅電壓作為輸入，而輸出就係一串**二元**（binary）嘅數碼訊號（數值一係 1 一係 0），每 16 個訊號係一個二進制數字，代表一個時間點嘅輸入電壓值，例如如果輸出係 **0000 0001 0010 0010**，就代表輸入電壓值係 290 V－290 喺二進制入面係「1 0010 0010」。事實上，呢種做法喺現代電子工程當中極之常見，例如遊戲機嘅遊戲搖桿都用咗呢種做法，數碼電路就係呢啲噉嘅架生入面、傳數碼訊號嘅電子電路。

## 理論概念

## 建構部件

## 設計
## 睇埋
*電腦架構
## 攷
象徵主義

**象徵主義**（，英文：Symbolism），係約莫1885－1910年間歐洲文學同視覺藝術領域嘅一場幾有影響力嘅運動。
日本書紀

**日本書紀**（，），係日本留傳到而家最早嘅正史，原先叫《日本紀》，由舍人親王等人所寫，本書喺西元681年至720年（養老4年）搞掂。
禁忌

**禁忌**（，英文：taboo），係指喺一啲特定嘅文化抑或係喺日常生活度唔畀做同講嘅行為同思想。
太陽系嘅形成同演化

**太陽系嘅形成同演化**（，英文：Formation and evolution of the Solar System），係喺46億年前開始由一嚿好大團嘅分子雲入面一細嚿嘅重力塌縮而形成。多數塌縮嘅質量集中喺中心，形成咗太陽，第啲部分攤平形成咗一個原行星盤，繼而形成咗行星、衛星、隕石同第啲小型嘅太陽系天體系統。
重力塌縮

**重力塌縮**（，英文：Gravitational collapse），係天體物理學上面恆星或者星際物質喺自身物質嘅重力作用下向內塌陷嘅過程。
紅蘿蔔素

**紅蘿蔔素**（，英文：carotene），係指好多具有化學式C40Hx嘅唔飽和烴物質，呢啲物質係由植物合成嘅，通常動物冇辦法合成。
奶製品

**奶製品**（，英文：Dairy product），係以奶做基本原料加工而成嘅食物。


NCI_butter.jpg|牛油
Cheese Curds with scale measurement.png#file|煉奶
Cheese platter.jpg|芝士
Philadelphia cream cheese.JPG|忌廉芝士
Crème Chantilly.jpg|鮮忌廉
Gastro petit-gateau-delicia.jpeg|雪糕
Dosenmilch.jpg|淡奶
PowderedMilk.jpg|奶粉
香港過海隧巴988線

**香港過海隧巴988線**，係一條由城巴獨營，往返柴灣（東）同埋泥涌嘅巴士線，途經港島東區筲箕灣、西灣河、鰂魚涌，同新界馬鞍山市中心、港鐵烏溪沙站、落禾沙。

由於東區海底隧道、觀塘繞道同埋大老山隧道喺放工時間成日塞車，988線喺北角尾站之後會行中環及灣仔繞道、西區海底隧道同青沙公路去馬鞍山，而唔經原本682X線所途經嘅上述擠塞路段。

呢條線喺2021年5月10號正式投入服務，當時係由新巴獨營，喺2023年7月1號新巴嘅專營權併入城巴。

由於受「三隧分流」政策影響令西隧交通惡化，所以由2025年9月15號988線正式停辦，重編為382線。

## 班次
*由柴灣（東）開出
*星期一至五（星期六、日同公眾假期無服務）
*17:44

## 收費
*全程收費：$24.7
*分段收費
**耀安邨耀遜樓開始：$6.6

## 行車路線
途經：常安街、柴灣道、東區走廊、東喜道、南安里、筲箕灣道、英皇道、康山道、英皇道、東區走廊、中環及灣仔繞道、林士街天橋、干諾道西天橋、西區海底隧道、西九龍公路、連翔道、荔寶路、青沙公路（替代路線車公廟路、紅梅谷路、獅子山隧道公路、沙田路）、沙瀝公路、大老山公路、馬鞍山路、西沙路、沙安街、烏溪沙站公共運輸交匯處、沙安街、迴旋處、烏溪沙路、耀沙路、彩沙街、迴旋處、彩沙街、耀沙路、烏溪沙路、迴旋處、西沙路、年華路同年明路
金縷衣 (歌)

《**金縷衣**》係由劉歡作曲，佚名填詞，孟可編曲，姚貝娜演唱。呢隻歌係《後宮甄嬛傳》嘅插曲，收錄喺《甄嬛傳原聲大碟》唱碟入面。

## 簡介
呢隻歌嘅歌詞係出自唐朝嘅七言樂府。

## 歌詞

## 參考

## 出面網頁
*姚貝娜《金縷衣》喺原聲帶嘅音頻
菩薩蠻 (歌)

《**菩薩蠻**》係由劉歡作曲，溫庭筠填詞，孟可編曲，姚貝娜演唱。呢隻歌係《後宮甄嬛傳》嘅插曲，收錄喺《甄嬛傳原聲大碟》唱碟入面。

## 簡介
呢隻歌嘅歌詞係出自唐代詩人溫庭筠嘅詞作《菩薩蠻·小山重疊金明滅》。

## 歌詞

## 參考

## 出面網頁
*姚貝娜《菩薩蠻》喺原聲帶嘅音頻
巴士迷

**巴士迷** (英文：Bus spotter)，負面批評叫**巴膠**或者**巴敗**，係指一班對巴士有興趣嘅人。佢哋除咗鍾意搜集同巴士相關物品，例如巴士模型，亦可能會熟讀巴士路線嘅資料。不過，有部分巴士迷為咗以一個較好嘅角度去影巴士，例如影佢哋嘅「愛車」、「全廣特巴士」、「跨廠特巴士」等，而走出馬路去影巴士，影響其他駕駛者視線。一少部分巴士迷為咗投入對巴士嘅興趣而喺巴士上面扮揸緊巴士同發出巴士嘅機器聲、其他非法行為（例如偷車、集體毆鬥、違反交通規則、破壞公物等）同埋其他滋擾大眾嘅行為令到巴士迷喺香港普遍形象唔好。

## 興趣
### 車輛研究
#### 巴士車輛調查
主要係各大型巴士公司擁有嘅巴士車輛數目、車輛類別同所屬嘅製造商、巴士公司所採用嘅技術、巴士車牌等資訊研究。

#### 搭巴士
作為巴士乘客喺巴士上面錄影行車片段，又聆聽各種巴士引擎發出嘅聲音，評估巴士性能同車長揸車技術。

#### 巴士攝影

#### 巴士保存
一啲巴士公司，將部分營運壽命達到一定時間程度嘅巴士，作廢舊巴士出售。某啲巴士迷對呢啲巴士懷舊，唔忍心將佢哋運去廢車場解體，所以就買啲殘舊巴士，之後翻新同唔定期行駛，作為對巴士迷一種集體回憶。呢啲翻新嘅殘舊巴士，喺規管上面嚴格好多：包括唔可營運載客，同時要檢查廢氣排放率有無超越當地環保法規等。

### 路線研究
某啲巴士迷會研究巴士路線，分析各條巴士路線對地區乘客嘅利弊、巴士路線對各款巴士型號營運嘅影響等。

#### 路線建議
一啲巴士迷對現有嘅巴士路線有不滿之處，就提出路線建議，例如定線、班次、車費等安排，引起其他巴士迷討論。

### 巴士相關物品收集
#### 巴士貨品收集
主要係收集巴士路線介紹單張、巴士相關貨品等。一啲喺廢車場拆卸嘅巴士零件，亦成為巴士迷買入嘅對象。而巴士公司亦會將部分廢舊巴士零件，以拍賣形式發售。

#### 車入面聲音、路線牌收集
有啲巴士迷會用錄音器材，收錄巴士報站機嘅聲音、巴士引擎聲等研究。有啲就攝影各類型巴士塑膠製、電子顯示等路線牌，用嚟收集同研究。

#### 仿制巴士相關物品
有啲巴士迷利用各種電腦軟件自行制作、合成高仿原版嘅巴士站牌、路線牌、報站器等有形或者無形巴士相關物品甚至用於惡搞諷刺。

### 模型
#### 巴士模型
一啲品牌模型製作公司，推出唔同種類嘅縮小比例巴士模型，包括經典至現代類型嘅巴士模型（由巴士公司授權），畀用家收藏。亦有巴士迷自行製作巴士模型。

### 模擬遊戲
一啲巴士迷為咗一嘗揸巴士嘅滋味，會喺Microsoft公司嘅電腦遊戲產品Midtown Madness 2（簡稱MM2）與 OMSI 2 入面加入各種城市同車輛模組以及附加檔案，令佢成為一個模擬揸巴士嘅遊戲。

### 網絡社群
#### 巴士迷討論區
巴士迷成日登入各個大型巴士迷討論區，發表同巴士有關嘅資訊，包括巴士相同影音、巴士車種、路線討論同車務狀況，亦會講有關巴士嘅軼事等。
## 睇埋
*收藏

## 參考